Selaković: Ne uvodimo sankcije Ruskoj Federaciji, ali prioritet je brži evropski put - 08.05.2022, Sputnik Srbija\nSelaković: Ne uvodimo sankcije Ruskoj Federaciji, ali prioritet je brži evropski put\nMinistar spoljnih poslova Srbije Nikola Selaković izjavio je da se Srbija trudi da potpuno samostalno donosi odluke koje se tiču njene sudbine. Ne uvodimo... 08.05.2022, Sputnik Srbija\n„Srbija je jedna od retkih suverenih država u Evropi i svetu, sa ponosom mogu da kažem, koja se trudi da potpuno samostalno i suvereno donosi odluke koje se tiču njene sudbine“, rekao je Selaković, za RTS.Govoreći o obraćanju predsednika Srbije Aleksandra Vučića naciji pre dva dana, Selaković kaže da se pokazalo ono po čemu se on razlikuje od mnogih drugih lidera: izašao je pred narod sa pričom koja nije laka i lepa za slušanje, ali koja je vrlo racionalna, istinita, da svima pokaže koliko je težak i kompleksan ovaj momenat kroz koji svet prolazi – i Srbija kao deo Evrope i sveta svakako.„Skrenuo je pažnju na ponašanje onih država koje su poznate po ozbiljnom pristupu problemima, stvarima, ovoga puta je to i država Srbija“, kaže Selaković.Prema njegovim rečima, svet se nalazi u trenutku promene političke arhitekture.„Kaže se da se samo magarac i budala ne menjaju. Moramo da se prilagođavamo određenim okolnostima, evropskim, globalnim. Predsednik Vučić izašao je sa planom od deset tačaka pokazujući koliko je ozbiljan naš pristup nadolazećoj krizi“, ističe ministar Selaković.Zapad će tražiti priznanje KosovoSelaković je konstatovao da će Zapad tražiti priznanje Kosovo, da bi mogli da kažu Putinu da nema pravnog presedana.„Zapad na određeni način vodi politiku koja ide ka tome. Borićemo se da ona ne ide u tom smeru, borićemo se svim diplomatskim i političkim sredstvima, borićemo se još jače“, naveo je Selaković.„Mi smo ti koji tvrdimo da je napravljen presedan koji će biti korišćen. Govorim o ovome na osnovu razgovara koje sam imao sa mnogim ministrima diplomatije iz Latinske Amerike, Afrike, Azije koji su svesni toga“, kaže Selaković.On ističe da je svet pun problema kao što je problem Kosova i Metohije, ne postoji identičan problem, ali problem secesija određenih delova teritorije država postoji u čitavom svetu, na stotine je takvih primera.Pravljenje jednog presedana može da izrodi jednu vrstu devijantnog pravila koje će se primenjivati u drugim slučajevima, naveo je Selaković.„Moramo da se borimo za naše interese na Kosovu i Metohiji, interese države Srbije za interese srpskog naroda. Ne znam da li se u ovom periodu od 23 godine država u dužem vremenskom periodu borila uspešnije nego u ovih deset godina, a da nam je manevarski prostor neuporedivo gori“, napominje Selaković.Šta se dešava ovih danaSelaković kaže da se neće sedeti vezanih ruku i nogu. Nećemo ćutati, nećemo biti ni nezainteresovani, borićemo se na svaki mogući način, dodao je on.Postoji zainteresovanost Prištine da uđe u Savet Evrope, to im fino zvuči da prodaju priču svojim biračima, to je nešto kao EU. Rusija nije više u Savetu Evrope, tu se odlučuje prostom većinom, podseća Selaković.„Nije tajna, Priština ima većinu država članica Saveta Evrope na svojoj strani, ali nema principe na svojoj strani, šta neko mora da bude da bi mogao da uđe“, napominje on.Svako onaj ko misli da ćemo na brutalno kršenje i Vašingtonskog i Briselskog sporazuma sedeti skrštenih ruku vara se, nećemo, kaže on i dodaje da će se aktivirati svaka moguća politika odbrane interesa države Srbije i srpskog naroda na Kosovu i Metohiji.Selaković kaže da bi trebalo da 16. maja bude na radnom ručku u Briselu povodom održavanja Saveta za spoljne poslove EU, na kome će Zapadni Balkan biti glavna tema.O evropskim integracijamaOn navodi da je cena koju treba da platimo ona koju su plaćale i druge države koje su ulazile u EU.„Moramo da se trudimo da bude za nas što manja, da za što manje dobijemo što više, to je pravilo racionalnog poslovanja, pravilo dobre uprave“, kaže Selaković.Prema njegovim rečima, to je pravilo dobre diplomatije, a pristup problemu koji je predsednik predstavio je najracionalniji moguć.„Ne uvodimo sankcije Ruskoj Federaciji, ali ono što je naš prioritetan cilj je brži evropski put da bismo promenili društvo, ojačali vladavinu prava, da bismo privlačili što više investicija, da bismo bili neko ko ozbiljno drži finansijsku disciplinu u javnim finansijama u trenutku kada to ne možete da nađete gotovo ni u jednoj državi u Evropi“, rekao je Selaković.\nMinistar spoljnih poslova Srbije Nikola Selaković izjavio je da se Srbija trudi da potpuno samostalno donosi odluke koje se tiču njene sudbine. Ne uvodimo sankcije Ruskoj Federaciji, ali ono što je naš prioritetan cilj jeste brži evropski put, napomenuo je on.\n„Srbija je jedna od retkih suverenih država u Evropi i svetu, sa ponosom mogu da kažem, koja se trudi da potpuno samostalno i suvereno donosi odluke koje se tiču njene sudbine“, rekao je Selaković, za RTS.\nGovoreći o obraćanju predsednika Srbije Aleksandra Vučića naciji pre dva dana, Selaković kaže da se pokazalo ono po čemu se on razlikuje od mnogih drugih lidera: izašao je pred narod sa pričom koja nije laka i lepa za slušanje, ali koja je vrlo racionalna, istinita, da svima pokaže koliko je težak i kompleksan ovaj momenat kroz koji svet prolazi – i Srbija kao deo Evrope i sveta svakako.\n„Skrenuo je pažnju na ponašanje onih država koje su poznate po ozbiljnom pristupu problemima, stvarima, ovoga puta je to i država Srbija“, kaže Selaković.\n„Kaže se da se samo magarac i budala ne menjaju. Moramo da se prilagođavamo određenim okolnostima, evropskim, globalnim. Predsednik Vučić izašao je sa planom od deset tačaka pokazujući koliko je ozbiljan naš pristup nadolazećoj krizi“, ističe ministar Selaković.\nZapad će tražiti priznanje Kosovo\nSelaković je konstatovao da će Zapad tražiti priznanje Kosovo, da bi mogli da kažu Putinu da nema pravnog presedana.\n„Zapad na određeni način vodi politiku koja ide ka tome. Borićemo se da ona ne ide u tom smeru, borićemo se svim diplomatskim i političkim sredstvima, borićemo se još jače“, naveo je Selaković.\n„Mi smo ti koji tvrdimo da je napravljen presedan koji će biti korišćen. Govorim o ovome na osnovu razgovara koje sam imao sa mnogim ministrima diplomatije iz Latinske Amerike, Afrike, Azije koji su svesni toga“, kaže Selaković.\nOn ističe da je svet pun problema kao što je problem Kosova i Metohije, ne postoji identičan problem, ali problem secesija određenih delova teritorije država postoji u čitavom svetu, na stotine je takvih primera.\nPravljenje jednog presedana može da izrodi jednu vrstu devijantnog pravila koje će se primenjivati u drugim slučajevima, naveo je Selaković.\n„Putin je pomenuo slučaj Kosova i Metohije, pomenuo je savetodavno mišljenje Međunarodnog suda pravde. Predstavnici Prištine pominju to mišljenje u SB UN, to je mišljenje kome je tada srpska vrhuška doprinela postavljajući pogrešno pitanje Međunarodnom sudu pravde“, kaže Selaković.\n„Moramo da se borimo za naše interese na Kosovu i Metohiji, interese države Srbije za interese srpskog naroda. Ne znam da li se u ovom periodu od 23 godine država u dužem vremenskom periodu borila uspešnije nego u ovih deset godina, a da nam je manevarski prostor neuporedivo gori“, napominje Selaković.\nŠta se dešava ovih dana\nSelaković kaže da se neće sedeti vezanih ruku i nogu. Nećemo ćutati, nećemo biti ni nezainteresovani, borićemo se na svaki mogući način, dodao je on.\nPostoji zainteresovanost Prištine da uđe u Savet Evrope, to im fino zvuči da prodaju priču svojim biračima, to je nešto kao EU. Rusija nije više u Savetu Evrope, tu se odlučuje prostom većinom, podseća Selaković.\n„Nije tajna, Priština ima većinu država članica Saveta Evrope na svojoj strani, ali nema principe na svojoj strani, šta neko mora da bude da bi mogao da uđe“, napominje on.\nSvako onaj ko misli da ćemo na brutalno kršenje i Vašingtonskog i Briselskog sporazuma sedeti skrštenih ruku vara se, nećemo, kaže on i dodaje da će se aktivirati svaka moguća politika odbrane interesa države Srbije i srpskog naroda na Kosovu i Metohiji.\nSelaković kaže da bi trebalo da 16. maja bude na radnom ručku u Briselu povodom održavanja Saveta za spoljne poslove EU, na kome će Zapadni Balkan biti glavna tema.\n„Mi u evropske integracije ulazimo iz nekoliko razloga. Jedan od razloga je činjenica da se gotovo 65 odsto trgovinske razmene obavlja sa državama članicama EU, najveći investitori i najveći pojedinačni donatori su iz EU, da smo sa stotinama hiljada radnih mesta u Srbiji vezani za kompanije koje su u vlasništvu kompanija iz država članica EU, četiri od naših osam suseda su već u EU“, napominje Selaković.\nOn navodi da je cena koju treba da platimo ona koju su plaćale i druge države koje su ulazile u EU.\n„Moramo da se trudimo da bude za nas što manja, da za što manje dobijemo što više, to je pravilo racionalnog poslovanja, pravilo dobre uprave“, kaže Selaković.\nPrema njegovim rečima, to je pravilo dobre diplomatije, a pristup problemu koji je predsednik predstavio je najracionalniji moguć.\n„Ne uvodimo sankcije Ruskoj Federaciji, ali ono što je naš prioritetan cilj je brži evropski put da bismo promenili društvo, ojačali vladavinu prava, da bismo privlačili što više investicija, da bismo bili neko ko ozbiljno drži finansijsku disciplinu u javnim finansijama u trenutku kada to ne možete da nađete gotovo ni u jednoj državi u Evropi“, rekao je Selaković.\nVučić: Srbija nema nameru da nacionalizuje rusku imovinu\n6 Maj, 21:14


Početna / Arhiva / Vesti / 2014\nArhiva Vesti / 2014\nPodrška UNOPS u obnovi područja pogođenih poplavama\n27 Jun 2014, 13:27\nBeograd, 27. jun 2014. godine – Ministar bez portfelja u Vladi Republike Srbije zadužen za evropske integracije Jadranka Joksimović razgovarala je danas sa regionalnim direktorom Kancelarije Ujedinjenih nacija za projektne usluge (UNOPS) Brusom Mekaronom.\nZa sanaciju vodnih objekata dve milijarde dinara\n23 Jun 2014, 13:23\nBeograd, 23. jun 2014. godine – Ministar poljoprivrede i zaštite životne sredine u Vladi Republike Srbije Snežana Bogosavljević-Bošković saopštila je danas da se procenjuje da sredstva neophodna za sanaciju oštećenih objekata za odbranu od poplava iznose više od dve milijarde dinara, i naglasila da se ona moraju obezbediti u najkraćem roku.\nUskoro zakon o saniranju posledica poplava\n20 Jun 2014, 13:20\nBeograd, 20. jun 2014. godine – Potpredsednik Vlade Republike Srbije i ministar građevinarstva, saobraćaja i infrastrukture Zorana Mihajlović najavila je danas da će Vlada uskoro izaći sa predlogom zakona o saniranju posledica poplava, koje su u maju pogodile našu zemlju.\nPomoć FAO u saniranju štete od poplava\nBeograd, 18. jun 2014. godine – Potpredsednik Vlade Republike Srbije i ministar državne uprave i lokalne samouprave Kori Udovički razgovarala je danas sa regionalnim predstavnikom Organizacije za hranu i poljoprivredu Ujedinjenih nacija (UN) Vladimirom Rahmanjinom o pomoći te organizacije bržoj i efikasnijoj sanaciji štete od poplava u našoj zemlji.\nSlovenija među organizatorima donatorske konferencije u Briselu\nBeograd, 18. jun 2014. godine – Prvi potpredsednik Vlade Republike Srbije i ministar spoljnih poslova Ivica Dačić i predsednik Vlade Slovenije Alenka Bratušek razgovarali su danas o donatorskoj konferenciji za prikupljanje sredstava za saniranje posledica poplava u Srbiji i Bosni i Hercegovini (BiH).


Poremecaji ličnosti Archives - Psihocentrala\nNaslovna Poremećaji Poremecaji ličnosti\nNarcisi i njihovih 6 toksičnih pristupa konfliktu\nPatološki lažov: 6 karakteristika\nŠta je histrionični poremećaj ličnosti? Histrionični poremećaj ličnosti se karakteriše brzim promenama u osnovi plitkih, površnih emocija, pri čemu je ekspresija emocija praćena neprimerenim uzbuđenjem,...\nŠta je izbegavajući poremećaj ličnosti? Osobe sa izbegavajućim poremećajem ličnosti imaju konstantni osećaj nesigurnosti, inferiornosti i neadekvatnosti. Preosetljivi su na kritike i odbacivanje od strane...\nŠta je narcisoidni poremećaj ličnosti? Narcisoidni poremećaj ličnosti karakteriše uvećano osećanje samouvažavanja i jedinstvenosti ("zaljubljenost u samog sebe"). Vrednost sopstvene ličnosti se nerealno naglašava uz...\nŠta je šizotipni poremećaj ličnosti? Šizotipni poremećaj ličnosti poseduju osobe koje imaju velikih poteškoća u uspostavljanju i održavanju bliskih odnosa sa drugima. Osoba sa šizotipnim...\nŠta je šizoidni poremećaj ličnosti? Šizoidni poremećaj ličnosti karakteriše nesposobnost sklapanja bliskih intimnih prijateljstava, što ih opredeljuje aktivnostima koje su tipične za usamljenički način života....\nOpsesivno – kompulzivni poremećaj ličnosti\nUpoznajmo se sa opsesivno-kompulzivnom ličnošću Opsesivno-kompulzivne ličnosti (anankastične) karakteriše da su vredni, maksimalno pedantni, savesni, tvrdice, preterani konformisti tvrdoglavo se pridržavaju socijalnih pravila i moralnih načela. Izuzetno...\nŠta je disocijativni poremećaj ličnosti? Disocijativni poremećaj ličnosti, ranije poznatiji pod nazivom Poremećaj višestruke ličnosti, je karakterističan po tome što se identitet jedne osobe ,,deli”...\nŠta je paranoidni poremećaj ličnosti? Paranoidni poremećaj ličnosti podrazumeva ekstremno nepoverenje i sumnju. Osobe koje pate od paranoidnog poremećaja ličnosti uglavnom ne veruju nikome i...\nŠta je patološko laganje? Da li ste nekada komunicirali sa osobom za koju se čini da živi u svetu mašte gde sve što govori deluje...\nIz razloga što ne poštuju socijalne norme, ne mare za osećanja drugih, obuzeti su sadašnjim trenutkom ne hajući za posledice u budućnosti, sklonosti ka manipulaciji i...\nPoremećaj višestruke ličnosti predstavlja poremećaj identiteta i spada u grupu disocijativih poremećaja. Naime smatra se da kako bi se disocirala od bolnih i traumatiskih...\nPrema DSM klasifikaciji (Američka klasifikacija bolesti), poremećaje ličnosti možemo grupisati prema tri klastera (grupe), pri čemu su oni su grupisani na taj način da...\nSamopouzdanje utiče ne samo na to kako mislimo, već kako se osećamo i ponašamo. Usko je povezano sa većinom stvari koje nam se dešavaju...\nPostoji veliki broj različitih tipova terapije i izabrati koji će biti najbolji i najefektniji za vaše mentalno zdravlje može da bude prilično komplikovano. Na...\nLjutnja i bes kod dece: Kako se pravilno postaviti\nDeca, adolescenti i roditeljstvo Dr Petar Vojvodić\nLjutnja i bes kod dece predstavljaju veliki problem roditeljima i učiteljima koji se zalažu za konstruktivno, etičko i efektivno vaspitanje dece. U daljem tekstu...\nDisfunkcionalne porodice: Kako „preživeti” okupljanja\nSlavlja i praznici mogu da budu veoma stresni događaji. Disfunkcionalne porodice čine ova okupljanja još gorim i moguće je da vam stvaraju anksioznost još...


Stara devizna štednja - Blic Online\nKomitet ministara Saveta Evrope pozvao je Srbiju da u predviđenim rokovima do kraja ove, odnosno početkom naredne godine usvoji zakone o nestalim bebama i isplati deviznih štediša iz drugih republika, u skladu sa presudama Evroskog suda za ljudska prava koji je naložio njihovo donošenje, saopšteno je danas iz Saveta Evrope.\nNišić: Isplata stare devizne štednje do kraja godine\nPredsednik Udruženja građana za povrat stare devizne štednje u BiH i dijaspori Svetozar Nišić veruje da će u septembru početi isplata stare devizne štednje Lubljanske banke.\nSavet Evrope ponovo o nestalim bebama u Srbiji i staroj deviznoj štednji\nKomitet ministara Saveta Evrope razmatraće na sastanku od 8. do 10. marta u Strazburu dokle je Srbija stigla u izvršenju presuda Evropskog suda za ljudska prava u slučajevima nestalih beba i isplate stare devizne štednje.\nUsvojen predlog zakona o isplati štediša nekadašnje Ljubljanske banke\nSlovenačka vlada je danas usvojila predlog zakona kojim se uspostavlja model isplate stare devizne štednje štedišama nekadašnje Ljubljanske banke u Bosni i Hercegovini i Hrvatskoj, kako je naloženo presudom Evropskog suda za ljudska prava.\nIsplata ovogodišnje dospele rate stare devizne štednje počeće u ponedeljak, 1. juna, na šalterima Evrobanke (Eurobank), koja je zvanični agent Vlade Srbije u isplati tog dela javnog duga, saopštila je danas ta banka. Evrobanka je omogućila vlasnicima računa hartija od vrednosti da u filijalama te banke mogu dati Nalog za prenos dospele rate stare devizne štednje serije A2015 na štedni račun.\nKreće prenos ovogodišnje rate stare štednje\nVučić krajem sledeće nedelje u Sloveniji\nPredsednik vlade Srbije Aleksandar Vučić će s članovima vlade krajem iduće nedelje doći u dvodnevnu posetu Sloveniji, objavljeno je danas u Ljubljani.\nU subotu počinje isplata ovogodišnje rate stare devizne štednje\nEurobank, kao zvanični agent Vlade Srbije, počinje sa isplatom ovogodišnje rate obveznica serije A2014. Isplata rate stare devizne štednje počinje u subotu 31. maja zbog čega će Eurobank ekspoziture raditi od 09 do 13 sati.\nIsplata obveznica stare devizne štednje od 31. maja\nIsplata ovogodišnje rate stare devizne štednje počeće 31. maja, saopštila je danas Eurobanka, koja je zvanični agent Vlade Srbije.\nDanas isplata stare devizne štednje\nIsplata dospele rate stare devizne štednje počela je danas na šalterima Evrobanke (Eurobank) koja je zvanični agent Vlade Srbije u isplati tog dela javnog duga.\nSlovenija i Srbija moraju da isplate staru deviznu štednju\nEvropski sud za ljudska prava iz Strazbura presudio je danas da su Slovenija i Srbija dužne da isplate štedne uloge nekadašnje Ljubljanske banke (LB), odnosno Invest banke iz Beograda, svima koji su u njima imali uloge, bez obzira na sadašnje državljanstvo, i to u roku od šest meseci od pravosnažnosti presude.\nEurobanka EFG danas je počela da isplaćuje dospelu rate obveznica stare devizne štednje.\nIsplata obveznica Republike Srbije - serije A 2010, emitovanih po osnovu stare devizne štednje, počela je 31. maja 2010. godine, preko banaka u okviru čijih računa se vode vlasnički računi hartija od vrednosti imaoca obveznica. Sredstva za isplate dospelih obveznica obezbeđena su u budžetu Republike Srbije.


Opština Požega neće otkupiti kuću u vlasništvu porodice predsednice lokalnog parlamenta Zorice Mitrović, kako je rečeno, zbog medijskog linča.\nPorodica predsednice SO Zorice Mitrović odustala od prodaje objekta\nJutro posle velikog protesta, na kome su Požežani izrazili nezadovoljstvo što opština namerava da za 12 miliona dinara otkupi nelegalan i nedovršen objekat od 400 kvadrata, predsednik opštine Milan Božić saopštio je da se odustaje od kupovine. On je objasnio da će to biti učinjeno po zahtevu porodice Zorice Mitrović.\n- Ovim obaveštavamo javnost da su nas vlasnici predmene parcele i objekta obavestili da su odustali od prodaje imovine opštini Požega i da će prodaju usmeriti ka drugim kupcima, čime je lokalna samouprava stavljena pred svršen čin odustajanja i nemogućnost otkupa - saopštio je Božić.\nPretprošlog četvrtka u Požegi se digla velika prašina kada je opštinski parlament izglasao predlog da se za 100.000 evra otkupi neizgrađeni objekat, čiji su vlasnici suprug i dever Zorice Mitrović. Vlast je ovaj potez pravdala potrebom da se kuća stavi u službu Sportsko-kulturnog centra i da posluži lakšem dobijanju upotrebne dozvole za sportsku dvoranu uz koju se nalazi.\nOpozicione stranke i grupa građana koja je organizovala protest ovu odluku nazvala je pljačkom i korupcionaškim činom, tvrdeći da je vrednost objekta, koji je pritom i nelegalan, najmanje dvostruko precenjena.\nJuče popodne na Trgu slobode oko 500 Požežana je demonstriralo zbog sporne odluke vlasti, da bi već jutros slučaj "kuća od 100.000 evra" dobio (ne)očekivani obrt.\nPredsednik opštine Milan Božić naveo je da će odustajanjem porodice njegove saradnice da proda kuću Požega teško rešiti problem upotrebne dozvole za sportsku dvoranu. Božić je za ovo okrivio "ostatke Demokratske stranke".\n- Od njih i njima sličnih nismo ništa drugo ni očekivali nego linč, pretnje i sve aktivnosti za što lepši opozicioni naslov za njih, a suštinski problem za sport u Požegi - poručio je Božić.\nPredsednik opštine Požega Milan Božić\nOn je naveo da je slučaj otkupa kuće i dela zemljišta uz samu dvoranu najgore medijski zloupotrebljen za potrebe dnevne političke kampanje "onih kojih su 20 godina uništavali opštinu Požega".\n- Vlasnici pomenutog zemljišta i objekta su se prethodnih dana našli pod najgorim medijskim linčom, a doživeli su i pretnje po bezbednost njihove porodice - naveo je Božić.\nProtestanti su najučerašnjem skupu, pored obustave kupovine kuće, zatražili i da se ispita eventualna prekršajna i krivična odgovornost opštinskih čelnika, i od ovoga, rečeno nam je, neće odustati.


Nova platforma i stare laži: Nestorović o Fajzeru i „ubijanim bebama“ - FakeNews Tragač\nKorisnik VK profila Branimir Nestorović objavio je 14. oktobra post sledeće sadržine: „Bebe čiji su bubrezi korišćeni za uzgajanje virusa za Pfizerovu vakcinu su isporučivane žive, a potom UBIJANE da se dobije tkivo”, sa linkom prema tekstu objavljenom na vebsajtu Centra za medicinski napredak (The Center for Medical Progress). Radi se o kontroverznoj organizaciji koja je najpoznatija po tome što je pokušavajući da dokaže da organizacija Planned Parenthood profitira prodajući fetalno tkivo istraživačima, na kraju istoj ovoj organizaciji morala da isplati odštetu od 2,2 miliona dolara zbog kršenja federalnih zakona.\nNa meti ove organizacije odskora je i Pitsburški univerzitet, tako da linkovani tekst zapravo pokušava da dokaže kako je ovaj univerzitet u izjavi za medije „priznao” da je za sprovođenje istraživačkog (GUDMAP) projekta korisio organe koji se uzimaju od živih fetusa.\nMeđutim, u izjavi za medije na koju se u tekstu poziva, predstavnici Pitsburškog univerziteta tvrde da se prilikom uzimanja tkiva poštuju sva zakonom utvrđena pravila, kao i stroga interna regulatorna i etička pravila koja na univerzitetu važe za ovaj tip istraživanja. Krajem septembra Pitsburški univerzitet je angažovao pravne stručnjake da sačine nezavisnu procenu njihovih istraživačkih procedura i postupaka.\nOno što je neosprona činjenica jeste da se u linkovanom tekstu Centra za medicinski napredak nijednom rečju ne pominje ni kompanija Fajzer, niti vakcina protiv Covida 19.\nImaju li Fajzer / Bajontek vakcine bilo kakve veze sa „ubijanim bebama“?\nOdgovor je NE. Grupa naučnika koja je radila na izradi Fajzer / Bajontek vakcine protiv Covid-19 je u septembru 2020. godine objavila naučni rad u kome je detaljno opisana pretklinička faza istraživanja ove vakcine: kako i gde je ovaj proces tekao, te koje su uloge imali pojedini istraživači. Pitsburški univerzitet iz linkovanog teksta se ne pominje.\nJedina dodirna tačka sa ljudskim embrionalnim ćelijama je činjenica da je za testiranje efikasnosti vakcine u ovoj fazi istraživanja korišćena ćelijska linija HEK293T/17 – derivat ćelijeske linije HEK293.\nSve danas komercijalno dostupne HEK293 ćelijske linije potiču od prvobitne ćelijske linije koju je grupa naučnika u Holandiji 1973. godine kreirala tako što su ljudske embrionalne ćelije bubrega (HEK – Human embrion kidny cells) uzete sa abortiranog ljudskog embriona nepoznatog porekla, transformisane izlaganjem fragmentima DNK adenovirusa 5 (1, 2). I jeste bilo komplikovano upravo kako zvuči, ali na ovaj način ometen je proces ćelijske smrti, što je praktično omogućilo „proizvodnju“ identičnih ćelija u laboratorijskim uslovima koje su danas nezamenjive u razvoju novih dijagnostičkih i terapijskih procedura (3, 4).\nTeško je proceniti koliko generacija su daleko ćelijske linije koje su korišćene za testiranje Fajzer / Bajontek vakcine od prvobitne ćelije abortiranog embriona, jer prošlo je gotovo 50 godina. Samo derivat HEK293T/17 iz jednog od centara iz kojeg je moguće komercijalno nabaviti ove ćelije u američkom ATCC-u citiran je u 10.699 naučnih radova.\nZa slučaj da je korisnik VK profila Branimir Nestorović mislio na virus koji je korišćen za zaražavanje rezus makakija u pretkliničkoj fazi – ni taj nema nikakve veze sa „ubijanim bebama“. Upotrebljen je virus SARS- Cov 2 koji potiče iz Teksaškog biomedicinskog instituta i za njegovo dobijanje su korišćeni zamorčići.\nBranimir Nestorović je 11. marta ove godine na svom Fejsbuk nalogu objavio kako će „sve vezano za aktuelnu epidemiju“ objavljivati na ruskoj VK mreži, „bez cenzure“.


Preduzeće TEH-TEL je organizacija čiji su delovanje i politika kvaliteta usmereni ka zadovoljnom krajnjem korisniku. Izlazeći u susret zahtevima i potrebama korisnika, obezbedili smo stabilan rast preduzeća tokom prethodnih godina i zauzeli lidersku poziciju u oblasti interfonskih sistema.\nZa stečenu reputaciju treba da zahvalimo stručnim kadrovima koji čine TEH-TEL tim, energiji i profesionalizmu koijm pristupaju svim poslovnim aktivnostima.\nTrudimo se da stvorimo radnu atmosferu koja će pobudi kreativnost zaposlenih i saradnika i otvoriti prostor za nova rešenja i izume u oblasti interfonskih sistema i bezbednosti objekata.\nPrivredna grana u kojoj delujemo insistira na poštovanju vrednosti kao što su pouzdanost, bezrezervna podrška, istrajnost, diskrecija, stalna težnja ka perfekciji i usavšavanju. Upravo te osobine su ugrađene u temelje poslovanja preduzeća TEH-TEL.\nNaša uspešnost je direktno zavisna od uspešnosti naših partnera i saradnika, zbog čega se u svakom trenutku trudimo da im pomognemo da postanu bolji i uspešniji. I obrnuto, veoma smo zahvalni na svim dobronamernim sugestijama koje se tiču unapređenja naših poslovnih aktivnosti.\nTimskim radom, profesionalnim i inovativnim pristupom nastojimo da prevaziđemo svaki izazov koji se, u veoma turbulentnom okruženju, postavlja pred naše preduzeće.


IMA BOGA! Emir Kusturica o protestima protiv otimanja srpskih svetinja u Crnoj Gori\nProslavljeni reditelj Emir Kusturica izneo je svoj stav o trenutnoj situaciji u Crnoj Gori. Njegovo pismo koje je objavljeno na portalu "Iskra" prenosimo u celosti:\n- Ljudska emocija je čudesna munja, a postaje još čudnija kada se utopi u mističnu masu! Eksplozija osećanja sa crnogorskih planina, iz gradskih nebodera, stanova, prigradskih kuća, spustila se na ulice, a Crna Gora je pretvorena u pozornicu najvećih hrišćanskih litija koje su do sada viđene. Desilo se ono čega su se globalisti najviše pribojavali, i to u vreme kada u svetu već uveliko traje sukob civilizacija koje je istoričar Hantington predvidio još devedesetih. On je tada napisao da globalizam neće biti u stanju da univerzalne zapadne vrednosti primeni na čitav svet, da zapadna Evropa neće više postojati, biće judeohrišćanska Amerika, između ostalih, budizam, islam, naveo je da još i pravoslavni hrišćani ostaju civilizacija za sebe. Sigurno je da za jugoistočnu Evropu nije moguće preniti svetske dijagnoze, ali simptomi za takvu tvrdnju su vidljivi.


PEKING ODGOVORIO NA NAJAVE WASHINGTONA: "Pozivamo SAD da ne preduzimaju nikakve akcije koje ugrožavaju suverenitet i bezbjednost Kine" - GlobalCir\nMinistarstvo spoljnih poslova Kine upozorilo je danas Vašington da ne osporava suverenitet te zemlje, a time je odgovorilo na navode da SAD planiraju nove vojne patrole na spornom Južnom kineskom moru.\nPortparol kineskog Ministarstva Geng Šuang rekao je da su tenzije u Južnom kineskom moru stabilizovane zahvaljujući intenzivnoj saradnji Kine i zemalja Jugoistočne Azije, i pozvao strane zemlje uključujući SAD da to poštuju, prenosi Rojters.\n“Pozivamo SAD da ne preduzimaju nikakve akcije koje ugrožavaju suverenitet i bezbjednost Kine”, istakao je Geng na konferenciji za novinare.\nAmerički List “Nejvi tajms” objavio je danas, pozivajući se na neimenovane vojne zvaničnike, da rukovodstvo američke mornarice i Pacifičke komande razmatraju mogućnost da uvedu patrole u prometnim vodama Južnog kineskog mora, u skladu sa principom slobodne plovidbe, a patrole bi sprovodila jurišna grupa nosača aviona “Karl Vinson” sa bazom u San Dijegu.\nSAD su posljednji put izvele operaciju slobodne plovidbe u toj oblasti u oktobru, kada su u vode na koje Kina polaže pravo poslale razarač Ju-es-es Dekatur, podsjeća britanska agencija.\nKina polaže pravo na skoro cijelo Južno kinesko more, koje je bogato ribom i ležištima gasa i nafte, a uz to je i važna saobraćajnica za trgovačke brodove, ali na dijelove tog mora polažu pravo i Brunej, Malezija, Filipini, Tajvan i Vijetnam.\nSAD su kritikovale Peking zbog izgradnje vještačkih ostrva i vojnih objekata u tom moru, izvazivši zabrinutost da bi se oni mogli koristiti u svrhe ograničenja slobode kretanja.


Vesnić i Pešović prvi i treći u Evropi | TRKE.rs\nVesnić i Pešović prvi i treći u Evropi\nNedeljna trka u Brnu nažalost nije prošla po planu EKO Racing Teama Vesnić jer u prvoj krivini trke došlo do kontakta između češkog automobiliste Davida Palmija i Rudija Pešovića u kojem je srpski vozač izvukao deblji kraj i trku završio u šljunku pored staze. I pored toga, jučerašnja pobeda donela je Pešoviću uspeh karijere jer je u generalnom plasmanu šampionatu centralne Evrope zauzeo treće mesto što je uz prvo mesto Milovana Mikice Vesnića sigurno najveći uspeh jednog srpskog automobilskog kluba na evropskoj sceni.\nNedeljne kvalifikacije Pešoviću su donele drugu startnu poziciju sa sekund boljim vremenom nego prethodnog dana i zato je sa pravom očekivao novi podijum. Na letećem startu Pešović je bio brži od Palmija koji je zauzeo pol-poziciju, prvi stigao do krivine, ali Čeh ga udara u zadnji desni točak i izgurava sa staze. Srećom Pešović je prošao bez povreda i automobil bez većih oštećenja ali nije bilo moguće da se „izvuče“ iz šljunka pored staze. Tim je odmah uložio prigovor na vožnju Palmija ali je direktor trke incident ocenio kao, citiramo, „fifti-fifti“ i češki automobilista se izvukao bez ikakvih sankcija.


Brus ONLINE - PROTEST zaposlenih u Vojsci Srbije u nedelju u pet do dvanaest\nPROTEST zaposlenih u Vojsci Srbije u nedelju u pet do dvanaest\nNajavljen PROTEST zaposlenih u Vojsci Srbije u nedelju 27. novembra 2016. godine u PET DO DVANAEST.\nVojni sindikat Srbije najavio je PROTEST zaposlenih u Vojsci Srbije, na platou ispred Ministarstva odbrane, u nedelju 27. novembra 2016. godine U PET DO DVANAEST.\nKako je navedeno u saopštenju ministar odbrane nije uvažio njihov zahtev za usklađivanje plata sa zakonom propisanom osnovicom, odnosno za zaposlene u Vojsci Srbije minimalno prihvatljivim iznosom osnovice koja je važila pre umanjenja zarada u javnom sektoru iz novembra 2014. godine, pa zbog neuvažavanja ovog zahteva, socijalno najugroženija kategorija zaposlenih u Vojsci Srbije, profesionalni vojnici i civilna lica, ne mogu u narednom periodu očekivati primetno poboljšanje standarda.\nPored toga, ministar odbrane nije dao pisane garancije da će ispuniti i prethodno prihvaćene zahteve Vojnog sindikata Srbije što zapravo znači da ništa od traženog nije uvaženo i sporno je da li bi u perspektivi bilo ispunjeno.\nIz navednih razloga Vojni sindikat Srbije najavio je PROTEST zaposlenih u Vojsci Srbije, na platou ispred Ministarstva odbrane, u nedelju 27. novembra 2016. godine U PET DO DVANAEST.\nKako se navodi u saopštenju protestni skup zaposlenih u Vojsci Srbije podržali su pored reprezentativnog Policijskog sindikata Srbije i drugi policijski sindikati, Sindikat srpske policije, Sindikat zaposlenih policije, Novi policijsko sindikalni savet, Policijski sindikalni pokret, Sindikat ujedinjene policije, kao i drigi sindikati poput Sindikata pravosuđa Srbije, Savez samostalnih sindikata Srbije-JSO-Ustanova za izvršenje krivičnih sankcija, Udruženje sindikata penzionisanih vojnih lica Srbije, Udruženi sindikati Srbije „Sloga“, sindikat „Sloga Ministarstvo odbrane“, Sindikata ‘’Sloga’’ VMA, Udruženje ratnih veterana invalida i porodica poginulih boraca Srbije...\nVojska i Policija po ko zna koji put dokazuju da su jedinstveni i složni u odbrani interesa države i naroda kojima verno služe. Od našeg rada, spremnosti i efikasnosti zavisi spokoj svih građana Srbije. Svesni smo teške situacije u kojoj se Srbija danas nalazi, a sve što sada činimo usmereno je isključivo ka tome da se očuvaju ljudski i materijalni resursi u sektoru bezbednosti koji su na izdisajui spreči dalje urušavanje tog važnog državnog sistema. - navodi se u saopštenju Vijnog sindikata Srbije.


protesti zbog goriva - Dnevni list Danas\nPočetna » protesti zbog goriva\nNiko više ne pominje smanjenje akcize na dizel\nViše niko ne pominje smanjenje akciza na gorivo kojim bi cena bar za dizel, koji se koristi u poljoprivredi i putničkom i teretnom transportu, bila snižena.\nDodik: Blokada saobraćajnica neće biti dozvoljena\nPredsednik Republike Srpske Milorad Dodik je povodom blokade saobraćajnica zbog visoke cene goriva izjavio je da to više neće biti dozvoljeno i da će već od danas biti preduzete odgovarajuće mere.\nVučićeva izjava – udar na NIS\nIzjava predsednika Srbije Aleksandra Vučića da država može „nešto da uradi“ kada je reč o ceni dizela, a da na benzinu trgovci uzimaju veliku maržu predstavlja njegov pokušaj da predupredi proteste poljoprivrednih proizvođača kao i da se bumerang vezan za visoke cene goriva prebaci na trgovce naftnim derivatima.\nPiše: G. Vlaović 13. 6. 2018.\nVesić: Blokada predstavlja maltretiranje građana\nZamenik gradonačelnika Beograda Goran Vesić izjavio je da svaka blokada predstavlja maltretiranje građana i nanosi veliku štetu privredi, kao i da svako ima pravo da izražava svoje mišljenje i protestuje, ali ne tako što ugrožava normalno funkcionisanje grada.\nNi predstavnici taksi udruženja ni država ne žele da govore o detaljima dogovora postignutog sa predsednikom Aleksa… https://t.co/W3GGELORJY\nKosovska policija uhapsila dve osobe u vezi sa ubistvom lidera Građanske inicijative "Sloboda, demokratija, pravda"… https://t.co/AFue96hAsf\nDodaje se da su osim fizičkih, nastavnici izloženi i svakodnevnim verbalnim napadima. #Šarčević #Nastavnici #Nasilje https://t.co/L2icCzMd9l


BANJALUKA: Vatru izazvalo zapaljenje modema ili kompjutera - Prnjavorski informativni portal\nBANJALUKA: Vatru izazvalo zapaljenje modema ili kompjutera\nPožar u advokatskoj kancelariji Branka Gudala u Banjaluci izbio je usljed zapaljenja modema ili kompjutera, pokazali su preliminarni rezultati uviđaja i informacije do kojih je tokom dosadašnje istrage došla policija.\nPrema nezvaničnim informacijama, prvi rezultati istrage pokazuju da nema elemenata krivičnog djela, te da se požar iz kancelarije proširio na ostatak objekta.\nIz Okružnog javnog tužilaštva Banjaluka ranije je saopšteno da je završen uviđaj u kući u kojoj se nalazi advokatska kancelarija i da je nadležni tužilac naredio preduzimanje istražnih mjera i radnji, kao i vještačenja s ciljem utvrđivanja okolnosti nastanka požara.\nDo požara je došlo u 2.50 časova u Ulici Pave Radana u Banjaluci.\nAdvokat iz Banjaluke Branko Gudalo izjavio je Srni da je njegova advokatska kancelarija izgorjela u požaru i da, prema informacijama kojima raspolaže, u objektu nije došlo do eksplozije kao što se spekulisalo u javnosti.\nRIJEKA: Preminula djevojčica koju je otac ostavio u pregrijanom autu\nOružani napad na socijalne radnike u Đakovu, ima mrtvih


Alchajmerova bolestBolesti nervnog sistemaBolesti srca i krvnih sudova\nAutor KucniLekar\t OdNov 1, 2021\nAntioksidativne materije u maslinama sprečavaju oksidaciju holesterola i na taj način sprečavaju formiranje naslaga na zidovima krvnih sudova.\nTakođe, masline sadrže takve masnoće, koje dokazano snižavaju povišen krvni pritisak.\nOsim toga, maslinovo ulje dokazano razbija masti unutar masnih ćelija, čime se podstiče topljenje sala na stomaku i smanjuje osetljivost na inzulin.\nOleokantal u maslinama i maslinovom ulju je povezan sa smanjenim rizikom od Alchajmerove bolesti i drugih bolesti povezanih s mozgom. Ovo jedinjenje takođe povećava aktivnost leka donepezil, koji se koristi za lečenje demencije.


PSŽ - Olimpik Marselj, Fudbal - Predlog tip - 27/10 2019\nNedelja, 27/10 - Fudbal, Francuska, Liga 1\n27/10PSŽ vs Olimpik MarseljDa postigne pogodak - obe ekipetip: Da\nPoslednji meč 11. kola francuske Lige 1 nam donosi veliki derbi u kom će snage odmeriti PSŽ i Marsej. Meč između ove dve ekipe je zakazan za 21 čas.\nUtisak je da fudbaleri PSŽ-a ni ove sezone neće imati dostojnog rivala u francuskoj Ligi 1, iako su čelni ljudi kluba pre početka sezone objavili da je ove godine prioritet osvajanje Lige šampiona. Ipak, posle deset odigranih kola Parižani se nalaze na prvom mestu na tabeli uz čak pet boda viška u odnosu na drugoplasirani Nant, od koga čak imaju i meč manje, pošto je Nant svoj meč odigrao u petak i doživeo poraz na svom terenu od Monaka. Kada je Liga šampiona u pitanju i tu fudbaleri PSŽ-a pružaju dosta dobre partije, a u prošlom kolu su slavili na gostovanju kod Klub Briža sa 0:5.\nŠto se Marseja tiče, ova ekipa konačno ove sezone igra onako kako to svi navijači ovog tima i očekuju. Naime, Marsej se u ovom trenutku nalazi na četvrtom mestu na tabeli koja ne kraju sezone donosi plasman u Ligu Evrope, ali nema sumnje da će ekipa sa Velodroma napasti i poziciju broj tri koja donosi plasman u Ligu šampiona, što je svakako primarni cilj ove ekipe. U prošlom kolu je Marsej ostvario veoma važnu pobedu na svom terenu protiv Strazbura kojom su i izbili na pomenutu četvrtu poziciju na tabeli. Pre toga je ova ekipa doživela neočekivan poraz na gostovanju kod Amijena, a taj meč je završen rezultatom 1:3.\nSvakako da su Parižani apsolutni favoriti ne samo na ovom meču već i za osvajanje Lige 1, ali nema sumnje da će i Marsej pružiti ozbiljan otpor ovoj ekipi, što i jeste bio slučaj u prethodnih nekoliko sezona. Zbog svega toga vam toplo preporučujemo da probate sa igrom GG koju kladionica Meridianbet plaća sa kvotom 1.95.


Sajam u 2018. odlično poslovao\nU 2018. godini uspešno je realizovano 18 sajmova i izložbi u 63 sajamska dana. U Kongresnom centru je održano čak 198 događaja, a prostorni kapaciteti bili su zauzeti 260 dana.\n- Prihod Novosadskog sajma u 2018. godini veći je za 15 miliona nego 2017. godine, koja je bila jedna od najuspešnijih u novijoj istoriji kompanije. Na 18 ovogodišnih sajmova, prvenstveno kroz sajamsku delatnost, kongresne aktivnosti i druge delatnosti prihodovano je 617.595.000 dinara - rekao je generalni direktor Novosadskog sajma, Slobodan Cvetković na godišnjoj konferenciji o poslovanju najstarije sajamske kuće u zemlji. Pored značajnog uvećanja prihoda, Novosadski sajam je ostvario i neto dobit od celih 24 miliona dinara. Kada se u obzir uzme i investiranje 33 miliona dinara u unapređenje poslovnih kapaciteta, ukupna dobit premašuje 57 miliona dinara, dodao je Cvetković.\nPoslovni i finansijski uspeh Sajma imaju značaj i na širem planu. Grad Novi Sad je, kao grad domaćin, od sajamskih aktivnosti ove godine prihodovao blizu šest milijardi dinara. S druge strane, sva poreska davanja plaćena ove godine iznose 167,5 miliona dinara. To su pare koje su sa Novosadskog sajma otišle u budžet Republike Srbije.\n- Reč je o vrlo značajnom poslovnom uspehu. Ako se 2017. i 2018. godina posmatraju zajedno, Novosadski sajam je imao prihod veći od 1,2 milijarde dinara, što je ukupno povećanje od oko 15 odsto za dve godine. Takođe, za dve godine čist profit veći je od 64 miliona dinara, a ukupna dobit premašuje 90 miliona. To nas ponovo pozicionira kao jednu od najuspešnijih gradskih kompanija. Finansijski rast omogućio je ulaganja u imovinu i unapređenje poslovnih kapaciteta, čime smo uvećali svoju tržišnu vrednost - kaže generalni direktor Novosadskog sajma, Slobodan Cvetković.\nOvu godinu, uz tri velika jubeleja, 95. godina postojanja, 85. godina Međunarodnog poljoprivrednog sajma i 130 godina ocenjivanja kvaliteta, obeležile su i dve nagrade za uspešno poslovanje. Kongresni centar je kao najbolji u Jugoističnoj Evropi, dobio međunarodno priznanje SEEbtm Award, dok je Privredna komora Srbije Kongresni centar „Master“ proglasila za jednog od najznačajnijih partera u realizaciji projekta Evropska preduzetnička mreža tokom proteklih deset godina.\nU 2018. godini Sajam je posetilo oko 300.000 ljudi. Održano je 18 izložbi i priredbi koji su ukupno trajali 63 dana. U Kongresnom centru je priređeno je čak 198 događaja, a prostorni kapaciteti bili su zauzeti 260 dana.\nBolji rezultat nego u 2017. još je značajniji, ukoliko se uzme u obzir da je ove godine izostao Sajam automobila. Međutim, nove manifestacija su, kroz dodatno angažovanje prostornih kapaciteta, obezbedile veći profit - Sajam zapošljavanja, Sajam stvaralaštva seoskih žena, SEE IT Summit, dok će Forum dijaspore biti održan 27. decembra.\nNovosadski sajam je u 2018. unapredio partnerski organizovane događaje: Sajam za penzionere, Sajam mlinarstva, pekarstva, poslastičarstva i pakovanja, Novosadski Oktoberfest, Sajam Nauka za privredu, a prvi put je održan i Novembar fest. Od ove jeseni, Hala 6 Novosadskog sajma je nova kulturna tačka grada u kojoj se u saradnji sa Studentskim kulturnim centrom organizuju koncertna dešavanja.\nU Kongresnom centru održano je šest novih događaja međunarodnog renomea. Među njima su Generalna skupština Saveta evropskih crkava, konferencija BalCCon 2018, Mekst, Serbia Hair Open, konferencija NS virtual i Grow IT.\n- Organizatori su izuzetno zadovoljni i nastavićemo saradnju i u narednim godinama. Najznačajniji finansijski rast u ovoj godini ostvarila je kongresna delatnost praćena ugostiteljstvom. I ove godine nastavljena je bliska saradnja s Vladom Srbije, posebno s ministarstvima poljoprivrede i turizma, Pokrajinskom vladom, Gradom Novim Sadom i Generali osiguranjem Srbija - kaže Cvetković.\nI u 2018. godini investirano je u stalnu imovinu kompanije. Najznačajnija ulaganju su u građevinske objekte i opremu, radi funkcionalnijeg i lakšeg sajamskog i vansajamskog zakupa. Investirano je u unapređenje sistema za upravljanje i nadzor, bežični internet, opremu za Kongresni centar, računarsku oprema i druge sisteme koji obezbeđuju konkurentnost u uslovima savremenog poslovanja. Ukupne investicije premašuju 33 miliona dinara.\nPrvi put u istoriji Novosadskog sajma Poljoprivredni sajam imaće i Zemlju prijatelja i Zemlju partnera. U 2019. godini, 86. međunarodni poljoprivredni sajam biće održan od 11. do 17. maja. Na njemu će kao Zemlja partner nastupiti Italija, koja je istu titulu nosila i 2016, dok je 2015. na Poljoprivrednom sajmu bila Zemlja prijatelj. Kompanije iz Tunisa su prvi put u maju na Novosadskom sajmu nastupile ove godine. Sledeće, 2019, na Poljoprivredni sajam Tunis dolazi kao Zemlja prijatelj.


Republika / OPA BATO, ZARATILE AŽDAJE: Haradinaj novi predsednik?! Tači udario na Hotija\nAlijansa za budućnost Kosova predložila je Ramuša Haradinaja za kandidata za predsednika takozvnog Kosova, što je izazvalo trvenja u vladajućoj koaliciji i što bi moglo da dovede do novih izbora, piše prištinska Koha.\nLider Demokratske lige Kosova Isa Mustafa izjavio je da će doći do novih izbora ukoliko Alijansa, inače koalicioni partner Mustafine stranke, bude uslovljavao ostanak u koaliciji podrškom njihovom kandidatu za predsednika.\nSa duge strane, piše Koha, Alijansa nije rekla da je to uslov, ali da će, ukoliko Haradinaj ne bude izglasan za predsednika, doći do novih izbora. Poslanik Alijanse Rasim Selmanja rekao je da sve zavisi od toga kako će koalicioni partneri glasati.\nIzbori za predsednika privremenih kosovskih institucija trebalo bi da budu održani naredne godine.\nTači pokušava da blokira dijalog\nPredsednik privremenih kosovskih institucija Hašim Tači pokušava da blokira dijalog Beograda i Prištine zahtevajući od kosovske skupštine da zabrani premijeru Avdulahu Hotiju pregovore o unutrašnjim pitanjima, piše prištinska Koha. Tači je dan uoči održavanja sednice kosovske skupštine, na kojoj bi trebalo da se razmatra izmeštaj Hotija o dijalogu izdao saopštenje u kome je naveo da je otvaranje tema o pravima zajednica i o Zajednici srpskih opština u Briselskom dijalogu "velika i veoma rizična greška" Prištine i ističući da su te teme već rešene u Ahtisarijevom paketu.\nU Hotijevom kabinetu nisu želeli da komentarišu Tačijevo saopštenje, ali je direktor pres službe Džavit Bećiri ponovio stav kosovskih Albanaca da je Priština ušla u dijalog kako bi postigla obostrano priznanje.\n- Kosovska delegacija je ušla u ovaj proces sa samo jednim cilje, a to je postizanje sveobuhvatnog pravno obavezujućeg sporazuma, koji će rezultirati obostranim priznanjem i evroatlantskom perspektivom regiona - rekao je Bećiri. List dodaje i da je razmimoilaženje Tačija i Hotija primećeno još u utorak uveče, na obeležavanju Jevrejske Nove Godine, kada je Tači kritikovao Hotija i način na koji je vodio nedavni dijalog u Briselu.\nIzrael sve bliže priznanju Kosova: Netanjahu će se obratiti narodu na Kosovu za veliki jevrejski praznik\n"Držali su me 15 dana na vodi i batinali svaki dan": Milovana Stankovića su oteli pripadnici OVK, a onda je usledila golgota\nSrbija Kosovo Kosovo i Metohija Ramuš Haradinaj Hašim Tači


Osnovci u radionici "Stari zanati-ljubav koja traje"\nOčuvanje tradicije tkanja, pletenja, heklanja, a uz to i omogućena prodaja ručne, unikatne radinosti i ekonomsko osnaživanje žena u ruralnim područjima, ciljevi su projekta „Stari zanati – ljubav koja traje“.\nVekovima u nazad, naši preci su pravili odeću i druge tkanine na tradicionalan način, tako da projekat ima i veliki kulturnološki značaj, sa ciljem očuvanja srpskog identiteta.\nOrganizatori projekta su opština Nova Varoš i udruženje građana „Stari zanati za novo doba“.\n„U našem ruralnom području, vrednost žene je veoma istaknuta i mi smo se u prethodne dve godine približili radu udruženja u okviru projekata, a cilj nam je da na neki način brendiramo materijalno kulturno nasleđe. Dok god postoje žene u našoj opštini koje su izuzetno vredne, radne i koje svoje znanje od svojih baka, prabaka prenose danas na omladinu, mi ćemo imati izgrađen kulturni identitet koji je jako bitan u prodaji turističkih proizvoda“, rekla je ispred lokalne samouprave, odeljenja za privredu i lokalni ekonomski razvoj,Nova Varoš, Marijana Đokić.\nU petak, 29. novembra gosti njihove radionice, ovog puta su bili najmlađi sugrađani Nove Varoši, deca iz OŠ „Živko Ljujić“, koji su se upoznali sa spravama za tkanje, postupkom izrade odeće koji se očuvava kroz novo doba. Puni entuzijazma, interesovanja, naši mališani su sa velikom pažnjom i ljubavlju pratili predavanje, a njima zbog podneblja i porodično očuvanih običaja, tehnike tkanja nisu u potpunosti strane.\n„Cilj projekta jeste da ono što znamo prenesemo na našu omladinu i nezaposlene žene, naučiti decu šta su to stari zanati i šta oni mogu da urade sa svojim ručicama što se tiče ručnih radova. Mi stare zanato prenosimo na novo doba, tako što ga uklapamo u današnje potrebe. Paleta naših proizvoda su :šalovi, ponča, laptop torbe, sve ono što je moderno uz praćenje dizajna koji jeaktuelan i materijala koji je prirodan“, rekla je predsednica udruženja, Branka Ratković.\nŽene iz ruralnih područja pokazuju interesovanje za učenje stare radinosti tkanja, pletenja, heklanja, šivenja, a jedan od najzanimljivijih je „zlatovez“, koji prema rečima predstavnice projekta Ratković, predstavlja samu „krunu“ tkanja i vezenja.\nIzvor i foto: Zlatapress.rs


Bivši glavni pregovarač Kosova - Hyseni: Moguć dogovor sa Srbijom u ovoj godini | Info-ks.net\n11.06.2021 u 11:01\nBivši glavni pregovarač Kosova Hyseni: Moguć dogovor sa Srbijom u ovoj godini\nBivši glavni pregovarač Kosova u dijalogu sa Srbijom Skender Hyseni smatra da bi do kraja ove godine mogao da se postigne sporazum sa Srbijom i stavi tačka na pregovore, prenosi Reporteri.\nHyseni smatra da dijalog mora biti zaključen uzajamnim priznavanjem i da ne sme da ostane neriješen nijedan aspekt sukoba između Srbije i Kosova.\n“Imamo trenutak i ako ćemo znati kako da ga iskoristimo, možemo da završimo proces u ovoj godini i ne vidim da je uopšte nemoguće da Kosovo i Srbija potpišu konačni sporazum do kraja godine“, naglasio je Hyseni u intervjuu za Euronews Albanija.\nIpak, prema njegovim riječima, to zavisi od toga da li je premijer Albin Kurti svijestan da se američki sporazumi i naredbe moraju sprovoditi.\nHyseni naglašava da Kurti mora da se odrekne arogancije koju on i Samoopredjeljenje pokazuju i u unutrašnjoj i u spoljnoj politici.\n„Nadam se i želim da vlada Kosova shvati koliko je važno i korisno da Kosovo nastavi tamo gdje je stalo, sa onim okvirom osnovnih principa koji je vrlo jasan i usmeren na usklađivanje opšteg sporazuma koji bi definitivno trebalo da sadrži uzajamno priznanje“, izjavio je Hyseni koji kaže da od sastanka u Briselu 15. juna ne očekuje „ništa spektakularno“.\nMišljenje ovog bivšeg glavnog pregovarača je da Kosovo mora da pokaže ozbiljnost u međunarodnim odnosima i da ne može zanemarivati sporazume koji su ratifikovani u Skupštini.\n„To nije način na koji funkcioniše spoljna politika bilo koje zemlje, posebno politika države koja još uvijek nije zaključila svoj statut“, rekao je Hyseni i naglasio da Kosovo „ne može da igra potpunu nezavisnost u spoljnoj politici“.\nSkender Hysenidijalog Kosova i Srbije\nReciprocitet Kurti: Možda se neko u Briselu uplašio poslije izjave Vučića da će se povući iz dijaloga\nPesimista Joseph: Sporazum u dijalogu Kosova i Srbije se ne može postići dok pet zemalja članica EU ne priznaju Kosovo


SAVEZ PČELARSKIH UDRUŽENJA MAKEDONIJE POSTAO ČLAN SPOS-A - POLJOPRIVREDNIK specijalizovani list za selo\nSAVEZ PČELARSKIH UDRUŽENJA MAKEDONIJE POSTAO ČLAN SPOS-A\nDatum kreiranja sreda, 09 januar 2019 14:16\nSavez pčelarskih udruženja Makedonije – "Pčela Skopje" (Sojuz na pčelarski združenija na Makedonija - Pčela Skopje), učlanio se u SPOS, objaveljeno je na sajtu domaćeg saveza.\nSvi zainteresovani pčelari Makedonije moći će preko ovog Saveza da se učlane u SPOS i primaju časopis „Srpski pčelar“. Interesovanje pčelara je veliko, posebno što sada imaju priliku da časopis kupuju jeftinije, jer je reč o grupnoj pretplati. Osim toga biće članovi SPOS-a, što podrazumeva brojna prava koja kao obični pretplatnici nemaju, na primer besplatan ulaz na Državni pčelarski sajam u Beogradu, šifre za pristup zaštićenim delovima sajta SPOS-a, veliki zidni kalendar…).\nJedini uslov da bi cena bila znatno niža od redovne pretplate, jeste da se časopis isporučuje na jednu adresu, a da pčelari sami organizuju njegovo preuzimanje, ili da se dogovore sa svojim Savezom, te da doplate za internu poštarinu u Makedoniji, kako bi časopis dobijali na kućnu adresu.\nPo Statutu SPOS-a i društva pčelara iz inostranstva mogu postati članovi ove organizacije jer je SPOS međunarodna organizacija. Članovi iz inostranstva imaju sva prava kao pčelari iz Srbije, imaju delegata na Skupštini SPOS-a, pravo na priznanja SPOS-a, besplatne oglase pčelara na sajtu SPOS-a i isticanje aktivnosti društava na sajtu SPOS-a, učešće na Državnom pčelarskom sajmu u Beogradu po povlašćenim uslovima kao i za članove SPOS-a iz Srbije, tj. bez plaćanja ulaznice, popust na oglašavanje u časopisu „Srpski pčelar“ pod uslovima kao u Srbiji i slično. Takođe imaju pravo na tegle SPOS-a ali ih moraju preuzeti na teritoriji Srbije.


Dodik: Ne blokiram Predsjedništvo BiH, nema odluka dok se ne riješi pitanje nametnutog zakona /VIDEO/ - NTV Arena\nU Sarajevu je održana sjednica Predsjedništva Bosne i Hercegovine. Najveću pažnju javnosti izazvao je srpski član Predsjedništva Milorad Dodik koji je učestvovao u radu, ali je glasao protiv svih tačaka. Nema odluka u Predsjedništvu dok se ne riješi pitanje nametnutog zakona Valentina Incka, poručio je Dodik nakon sjednice, dok Šefik Džaferović bošnjački član predsjedništva poziva međunarodnu zajednicu da reaguje, jer se kako kaže radi o očiglednoj blokadi institucije Predsjedništva BiH.\nSrpski član Predsjedništva BiH Milorad Dodik izjavio je danas u Istočnom Sarajevu da je na sjednici Predsjedništva BiH bilo niz pitanja iz političke i vojne oblasti koje su u nadležnosti Predsjedništva, ali da nijedna odluka nije donesena, te da će neke tačke ponovo biti na dnevnom redu naredne sjednice. Dodik je istakao da učestvovanje u radu nije blokada i da je učešće moguće u skladu sa zaključcima Narodne skupštine Republike Srpske dok god se ne dođe do rješenja o zakonu koji je nametnuo bivši visoki predstavnik u BiH Valentin Incko.\nNakon sjednice, novinarima se obratio i Šefik Džaferović, bošnjački član Predsjedništva BiH, koji je rekao da se radi se o očiglednoj blokadi institucije Predsjedništva. Sad smo u situaciji kada treba da reaguje međunarodni mehanizam koji je zadužen za sprovođenje Dejtonskog mirovnog sporazuma, izjavio je Džaferović.\nDodik je istakao da učestovanje u radu nisu blokade, kako to tvrdi Šefik Džaferović. Ako ne bude dogovora o rješenju za nemetnuto pitanje i neuvažavanje Republike Srpske i na narednoj sjednici ćemo glasati protiv, što znači da će to otići na sjednicu NSRS koja će se odrediti o tim pitanjima – istakao je Dodik.\nSrpski član predsjedništva ponovio je da je mir neprikosnoven, ali izrazio mišljenje da BiH gubi kapacitet za održivost i da je potrebno razgovarati o mirnoj disoluciji.Na sjednici Predsjedništva BiH, kazao je, nije bilo govora o predstojećem Bledskom strateškom forum na koji je pozvano i Predsjedništvo BiH.\n-Mislim da je danas namjerno izbjegnuta odluka o odlasku na samit. Ukoliko neko ode otišao je o privatnom aranžamanu i ne može tamo zastupati stavove BiH, kazao je Dodik koji je već ranije odbio učešće zbog prisustva visokog predstavnika Kristijana Šmita.\nUređenje pješačkih prelaza i javne rasvjete pored škola /VIDEO/


Rek Orman Ws-6412D - Eurovik\nKada je u pitanju bezbednost kablova i adekvatnost njihovog skladištenja, onda je ovaj Rek orman prava stvar! Pored toga što je napravljen od izuzetno kvalitetnog materijala, ovaj Rek orman je i specijalno dizajniran da omogući bezbedan pristup i upotrebu, kao i montažu.\nDakle, sa prednje strane se nalaze vrata sa bravicom i ključem, samim tim je ovaj Rek orman obezbeđen. Dalje, sa leve i desne stane se nalaze ploče koje možete skinuti radi lakšeg montiranja kablova, a na gornjoj strani se nalaze dva ventilatora od po 12 cm radi hlađenja. Sve u svemu, ovo je jedan visoko opremljen Rek orman koji predstavlja odličan izbor.\nRek orman za zidnu montažu, 12U, 600x450 U kompletu sa šrafovima i maticama za postavljanje opreme, vrata sa bravicom i ključem, vrata se otvaraju do 180 stepeni, leva i desna strana se mogu skidati, otvori za prolaz kablova, na gornjoj strani se nalaze ležišta za dva 12cm ventilatora, dostupan u sivoj boji, maksimalna nosivost 60Kg, IP20 Rek se isporučuje rasklopljen, u kutiji\nBez poreza: 8.949,60 RSD


Održan je sastanak u vezi projekta „Tri Morave i Drina“ – Sajt pomoravskog okruga\nPočetna Aktuelnosti\tOdržan je sastanak u vezi projekta „Tri Morave i Drina“\nnapisao Administrator novembar 28, 2019\nDana 27.11.2019.god. u sali Pomoravskog upravnog okruga održan je sastanak sa predstavnicima Jedinica lokalne samouprave Pomoravskog okruga u vezi projekta „Tri Morave i Drina“. Sazivač sastanka je bilo Ministarstva životne sredine, a povodom obaveza koje sa sobom nosi poglavlje 27. koje je posvećeno ekologiji.\nU narednom periodu planira znatno ulaganje u oblast ekologije, a shodno najavi i Predsednika Srbije o novom investicionom ciklusu koji je u pripremi, priprema projekata izgradnje i rekonstrukcija kanalizacione mreže i POSTROJENJA ZA PRERADU OTPADNIH VODA kao i izgradnja i eksploatacija regionalnih deponija na više lokacija. Opštine Pomoravskog okruga se nalaze u master planu koji nosi naziv “ZASLUŽIMO BUDUĆNOST” koji obuhvata slivove MORAVE (Južne , Zapadne i Velike) i reku Drinu.\nSastankom je predsedavao dr Dragan Jeremić, državni sekretar u Ministarstvu zaštite životne sredine.\nKako je rečeno na sastanku država priprema novi investicioni plan u iznosu od pet milijardi evra, gde će za ekologiju biti utošena trećina sredstava, a tema sastanka je formiranje projekta koji će finansiran tim sredstvima obuhvatiti aspekte kanalizacije, vodosnabdevanja i deponije.\n“Imajući u vidu da su tri Morave (Velika, Zapadna i Južna) i Drina, najznačajnije srpske reke, naša je intencija da one budu bez otpadnih voda i da se izgrade kompletna postrojenja za prečišćavanje otpadnih voda i kanalizacionih mreža u svim naseljima i gradovima koji pripadaju slivu Morave i Drine”, objasnio je Jeremić.\nProjekat za koji je opredeljeno oko 1,5 milijardu evra obuhvatiće izgradnju i rekontsrukciju kanalizacione mreže, izgradnju Postrojenja za preradu otpadnih voda, kao i izgradnju primarne i sekundarne vodovodne mreže i postrojenja za pitku vodu u 45 gradova i opština u 13 okruga i rešenje pitanja deponija na osam ili devet lokacija.\n“Prednost ovog projekta je sistem „Ključ u ruke“ jer bi naši potencijalni partneri radili sve od postojeće dokumentacije do kraja, a na gradovima i opštinama je da regulišu imovinske odnose na lokacijama za buduća postrojenja kao i na lokacijama gde će biti postavljene vodovodne i kanalizacione cevi”, kazao je državni sekretar.\nOdržan je sastanak u vezi projekta „Tri Morave i Drina“ was last modified: novembar 28th, 2019 by Administrator


Povodoom učestalih krađa i napada na srpske povratnike na KiM ministar za zajednice i povratak u privremenim institucijama Prištine Dalibor Jevtić uputio je pisma vršiocu dužnosti ministra unutrašnjih poslova Dželjalju Švečlji, pokrajinskom direktoru policije Rašitu Ćeljaju i gradonačelniku Prizrena Mitaferu Haskuki, zahtevajući preduzimanje konkretnih koraka u zaštiti Srba i njihove imovine na Kosovu.\nU saopštenju je navedeno da je Jevtić pored zahteva za pronalaženjem i kažnjavanjem počinilaca tih incidenata tražio i povećano prisustvo policije u povratničkim sredinama, dok je od gradonačelnika Prizrena zahtevao da se radi na rešavanju problema divljih deponija na privatnim imanjima Srba na ulazu u selo Novake.\n”Ovo nas je baš pogodilo, sada kada je vreme za poljoprivredne radove od čega jedino i živimo. Sada smo ostali i bez poljoprivredne mehanizacije, ne znam deci kako da objasnim da nam je uskraćena mogućnost da preživimo“, rekao je u razgovoru sa savetnicima ministra za zajednice i povratak Slavko Petrović iz Babinog Mosta, kome je nedavno pokradena poljoprivredna mehanizacija.\nPrilikom poseta selu Novake kod Prizrena i Crkolez kod Istoka potvrđeno je da su malobrojne povratničke porodice veoma uznemirene zbog učestalih provala, krađa i podmetanja požara, stoji dalje u saopštenju.\nU selu Crkolez kod Istoka nedavna krađa stoke i automobila porodici Mališe Tijanića je treća u nizu od mnogobrojnih koje su ostale nerasvetljene javlja oportal Kosovo online.


Košutnjak: Privatna firma glavnog urbaniste Beograda učestvovala u seči šume - MediaSfera\nInicijativa Ne davimo Beograd podseća da je privatna firma u vlasništvu Marka Stojčića, već jednom učestvovala u krčenju šume na Košutnjaku.\nNaime, firma ”Otvoreni atelje grada – ARHITEKTON” iz Beograda, u vlasništvu Stojčića, nosilac je izrade urbanističkog projekta za izgradnju niza objekata na Košutnjaku, čiji su investitori Zavod za sport i medicinu RS i Ministarstvo omladine i sporta RS.\nI tada je Stojčić tvrdio “da će Zavod za sport i medicinu sporta RS, kao i Košutnjak, biti pejzažno preuređen i dobiti novo lice, ne menjajući zdravi i prirodni izgled.” Nije mnogo vremena prošlo, a veliki broj stabala je posečen, prostor prokrčen, a šuma devastirana.\nPodsećamo da je Inicijativu za odbranu Košutnjaka kojom građani zahtevaju da se ova gradska šuma u celosti zaštiti od gradnje i devastacije, potpisalo preko 73 hiljade ljudi i da taj broj iz dana u dan raste.\nTagoviKošutnjak Marko Stojčić Ne davimo Beograd seča šume\nDanas 25 godina od progona Srba u operaciji Oluja


'Duboka država' S. Makedonije\nIzvor: B92, 23.Okt.2020, 13:33\nSkoplje -- Bivši makedonski premijer Ljubčo Georgievski izjavio je da "duboka država" u Severnoj Makedoniji narušava normalne odnose između Sofije i Skoplja.\n"Duboka država u Makedoniji narušava normalne odnose između dve zemlje, kreira mržnju i neprijateljstvo prema Bugarskoj, i ona uključuje profesore, novinare, zaposlene u službama nacionalne bezbednosti i u suštini, to nisu sve Makedonci", rekao je Georgievski u intervjuu za bugarsku agenciju BgNes, nakon jučerašnjeg >> Pročitaj celu vest na sajtu B92 << sastanka sa ministarkom spoljnih poslova Bugarske.\nOn je naglasio da i pored duboke države, Makedonci žele zbližavanje sa Bugarskom, te da ih Goce Delčev ujedinjuje.\nKako objašnjava, jugoslovenska istoriografija je priznala makedonsku naciju kao najmlađu na Balkanu, a Nikola Gruevski joj je sa procesom "antikvizacije" naneo težak udarac.\n"Treba da priznamo zasluge Zorana Zaeva zbog njegove želje za prijateljstvo sa Bugarskom. On i Bojko Borisov treba da pronađu rešenje koje će krenuti ka istorijskom približavanju", objasnio je Georgievski.\nU Severnoj Makedoniji, ocenjuje on, kreirana je kampanja da Bugarska zahteva promenu makedonskog Ustava što je, kako kaže, netačno.\nS druge strane, dodaje, mnogo će loše biti ukoliko Bugarska stavi veto na početak pristupnih pregovora Skoplja sa EU.\n"S bugarske strane niko ne želi promenu našeg ustava i nov dogovor. Ovo sam lično čuo od strane bugarskih političara. Sofija želi sprovođenje Sporazuma koji je potpisan 1. avgusta 2017. godine i konkretne rezultate Mešovite komisije za istorijska pitanja", naglašava Georgievski.\nBivši makedonski premijer je još početkom nedelje najavio da će putovati u Sofiju u misiju kako bi ubedio bugarske političare da ne blokiraju početak pregovora Severne Makedonije sa EU.\nZaev je juče izjavio da se nada da će se postići sporazum sa Sofijom do 10. novembra, kada treba da bude održan Samit Berlinskog procesa u Sofiji, kojim predsedavaju Skoplje i Sofija, iako nije isključio ni mogućnost blokade.\nBugarska je pre nekoliko nedelja poslala memorandum državama članicama EU u kome je zahtevala navođenje makedonskog jezika u dokumentima EU uz fusnotu - da je reč o jeziku prema Ustavu Severne Makedonije, te da su makedonski jezik i nacija "tvorevine socijalističke Jugoslavije".\nOni su takođe optužili makedonske vlasti da falsifikuju istoriju, te da predstavljaju Goce Delčeva kao makedonskog revolucionara iako je on, prema stavu Bugarske, etnički Bugarin.


Šansa je u zamoru Novljana - Glas Podrinja\n(29. januar 2020.)\nŠansa je u zamoru Novljana\nU nastavku Regionalne A1 lige, vaterpolisti "Šapca" u subotu gostuju u Herceg Novom, jednom od favorita takmičenja, učesniku Lige šampiona "Jadranu". Šampion Crne Gore je veliki favorit, kvalitetniji u odnosnu na ovdašnji tim i sve osim njihove pobede bilo jednako čudu. Ipak, Šapčani u dobrom raspoloženju, motivisani i spremni putuju u Crnu Goru, nadajući se da mogu napraviti senzaciju koja bi ih odvela u plej of, istaknuto je na današnjoj konferenciji za medije kluba.\n-Nekoliko reprezentativaca Crne Gore imaju u sastavu i to su im i ključni igrači. Igrali su na Evropskom prvenstvu, igrali do kraja takmičenja i nesumnjivo su umorni i mi ćemo pokušati to da iskoristimo. Svakako su kvalitetniji i favoriti, no ne putujemo tamo samo da odigramo utakmicu, već da pokušamo da igramo što bolje. Nadu niko ne može oduzeti - istakao je Aleksandar Eraković.\nOsim nekoliko dana pauze tokom praznika, Šapčani nisu imali odmor, već su se pripremali da ponove igre od prethodnog proleća.\n-Jeste Kup bi poslednji takmičarski meč, ali smo mi nastavili punim ritmom i tokom decembra i januara. Sparingovali smo sa Budvom, sada i Dinamom iz Moskve i verujem da spremni dočekujemo nastavak. Pokušaćemo da iznenadimo "Jadran", ma koliko to bilo teško - dodao je golman Radoslav Filipović.\nUtakmica je zakazana za subotu, od 19 časova.


Mirko Poledica, Foto: Beta/Miloš Mirkov\n„Najpre, ne radi se o saopštenju, jer ga nismo ni pisali. Posredstvom društvenih mreža upoznajemo članove i javnost sa odlukama i još pre nekoliko dana su napisali kako informacija o navodnim preporukama UEFA i FIFA za smanjenjem plata, ne odgovara istine"\nObjavljeno: 02.04.2020. 22:44h\nPomirljiv ton u glasu Mirka Poledice. Predsednik Sindikata profesionalnih fudbalera „Nezavinost“ ne želi prepirku, pogotovo ne javnu, sa čelnicima dva najpopularnija srpska kluba, mada ističe da mu nije jasno zašto su žestoko udarili na njega u zajedničkom saopštenju za javnost.\nS Topčiderskog brda ističu kako Poledica koristi stanku u sezoni i pandemiju virusa korona da „svađa igrače sa klubovima i ga zanimaju samo lični interesi“. Sve posle najave o smanjenju plata igračima dok traje globalna kriza. Iz Humske i sa Marakane podsećaju da su se svetski giganti opredelili na „kresanje“, dok prvi čovek Sindikata uverava kako bi lako moglo da se desi da beogradske velikane, a možda i druge, manje, klubove uopšte ne okrzne najavljena globalna resecija.\nNo, najpre o „paušalinim ocenama“ i „ličnim tumačenjima“, kako navode večiti.\n„Najpre, ne radi se o saopštenju, jer ga nismo ni pisali. Posredstvom društvenih mreža upoznajemo članove i javnost sa odlukama i još pre nekoliko dana su napisali kako informacija o navodnim preporukama UEFA i FIFA za smanjenjem plata, ne odgovara istine. Jer, ne postoji! To mogu i da dokažem. Postoji samo korespodencija između FIFA i FIFpro, organizacije koja brine o zaštiti prava fudbalera. Samo smo preneli njihovu komunikaciju“, pojašnjava Poledica u razgovoru za MOZZART Sport.\nZa petak najavljuje stvarno saopštenje, u kome će detaljno uopoznati javnost o ovoj temi. Dotle...\n„Zagovaram stav da naši klubovi ne trpe nikakvu štetu zbog pandemije virusa COVID-19. Naročito ne Crvena zvezda i Partizan, koji su jesenas igrali evropske utakmice i naplatili se. Sad, kad za njih nema međunarodnih utakmica kao relevantnog izvora finansijara, ne mogu da trpe gubitke. Hoće li biti u problemu kad počne prelazni rok je relativno pitanje, pandemija čak može da im donese profit“.\nGovorio je tome baš na stranicama MOZZART Sporta uticajni agent Ranko Stojić, dok se Poledica nadovezuje:\n„Tržište će se promeniti u smislu da više neće postojati transferi vrednih 100.000.000 evra i više. Ako budemo pametni, možemo iz pandemije da izvučemo korist po naš fudbal. Ako su tačne pretpostavke da će ovo potrajati još oko dva meseca, onda će superligaški igrači postati interesantniji klubovima iz velikih liga. Englezi, Nemci, Španci, Francuzi i Italijani neće moći da daju ogroman novac jedni drugima, moraće da se okrenu drugim tržištima, a pošto kod nas uvek ima potencijala, možda možemo da prodamo u te države fudbalere i tako popunjavamo budžet.\nDa bi ilustrovao pređašnju tezu, pojasnio je:\n„Ispravite me ako grešim, ali koga je to Crvena zvezda prodala letos kad je svaki treći dan igrala utakmice, plasirala se u Ligu šampiona i uveliko počela prvenstvo“, podseća Poledica da su transferi Dejana Joveljića u Ajntraht i Alekse Terzića u Fjorentinu realizovani ranije. „Cena na tržištu je realtivna, ne zavisi od toga da li takmičenje stoji ili je u jeku. Možete nekog da cenite 50.000.000 evra, ali ako za njega nema ponude, vrednot je nula. Čujem da bi prelazni rok na teritoriji Evorpe mogao da traje sve do zime, usled kompleksne situacije, shodno tome mogu naši kubovi da izvuku dobit, samo ukoliko budu pametni“.\nOtkrio je Mirko Poledica da je nedavno dvaput razgovarao sa generalnim direktom Crvene zvezde, Zvezdanom Terzićem.\n„Pre nekoliko dana savetovao sam ga da ne žuri, niko ne zna dokle će ovo da traje, da nema razloga za ishitrene reakcije. Nije mi jasna konstatacija da će cene igrača padati. Šta ako baš Zvezda na leto proda četiri fudbalera u zbirnoj vrednosti od 50.000.000 evra? Hoćeli i tad da smanjuje primanja? I dalje sam pri stavu da tržište u Srbiji ne zavisi od virusa korona. Pandemija će udariti na zemlje koje ulažu milijarde u fudbal, na čijim se stadionima okuplja svake sedmice po 70.000.000 ljudi, zažaliće Barselona, gubi 1.000.000 evra dnevno samo što joj je zatvoren muzej. Mi nismo u problemu. Bili bismo da je pandemija počela junu ili julu, kad su na programu kvalifikaicje za Ligu šampiona i Ligu Evorpe, a naši klubovi na (s)ceni. Ovako, baš me zanima koju štetu imaju Crvena zvezda i Partizan. Igraju pred 50 gledalaca i ne mogu od prodaje ulaznica za superligaške mečeve da podmire troškove organizacije utakmica, u smisli plaćanje sudija, obezbeđenja, redara...“\nNa kraju, ostaje pitanje kako će pred sve očigledni pritisak klubova reagovati igrači.\n„Sindikat im nikad nije rekao „nemojte da prihvatite“. Uvek kažemo „dogovorite se, mi ćemo vam pomoći u formalno-pravnom smisliu“. Još nešto, da ne bude zabune, to su mahom sjajni momci, sa velikom dozom empatije, voljni da pomognu, ali ne tako da im se sad uzme 50, a do kraja godine još 30 odsto plate. Nego da se samo odloži plaćanje, pošto će se sezona kad-tad nastaviti, pa ako se odreknu zarada sad da im se nadoknadi kad budu na terenu“, objasnio je Mirko Poledica.\nMirko PoledicaFK Crvena zvezdaSindikat fudbalera NezavisnostFK PartizanCovid-19Covid 19Korona virusKorona-virusKoronavirus


Beograđani plaćaju porez na vreme\nOd početka maja, kada je počela distribucija, Uprava javnih prihoda je na adrese više od 350.000 Beograđana poslala ovogodišnja rešenja o porezu na imovinu.\nUkupan broj poreskih obveznika u glavnom gradu je 556.584, i do početka juna rešenja će stići i na preostale adrese.\n- Prema dosadašnjim podacima, naplata poreza na imovinu je na projektovanom nivou, što praktično znači da Beograđani na vreme izmiruju svoje obaveze. To je i u njihovom interesu jer Zakon predviđa zaračunavanje kamate ako se porez ne plati na vreme - kaže Vladan Luković, direktor Uprave javnih prihoda.\nIz Uprave podsećaju sugrađane da bi, ako imaju neizmirene obaveze, odnosno razlike između plaćenih akontacija i dospelog poreza za prvi i drugi kvartal po rešenju za 2011. godinu, trebalo da ih uplate u roku od 15 dana od dana prijema rešenja. Obaveza za treći kvartal dospeva 15. avgusta, a za četvrti 15. novembra ove godine.\nSve informacije poreski obaveznici mogu dobiti u odeljenjima Uprave javnih prihoda, koja primaju stranke radnim danom od 8 do 14 sati, osim srede, kada je prijem od 8 do 20 časova.\nAdrese i kontakti filijala:\nPAMETNA GARAŽA Posle godinu dana Beograđani opet mogu da parkiraju na Obilićevom vencu


Delovi tela za koje niste ni znali da ih imate - Sputnjik Srbija\n18:39 24.02.2018 (osveženo 18:54 24.02.2018) Preuzmite kraći link\nOko 86 odsto ljudi ima mišić od lakta do dlana koji se naziva palmaris longus. Ukoliko želite da saznate da li ga i vi imate, dodirnite mali prst palcem i zategnite mišiće zgloba. Mišić će iskočiti ukoliko ga imate. Naučnici veruju da su ga koristili primati kada su se peli po drveću i skakali sa grane na granu.\nU spoljašnjem uvu postoje tri mišića koji dozvoljavaju ušima da se pokreću, kao kod mačke. Ipak, nemaju funkciju kod modernog čoveka.\nMišići koji se aktiviraju kada se ježite\nJeženje je prouzrokovano mišićima oko folikula vlasi, koji se pokrenu kada smo uplašeni ili uzbuđeni.\nPre dve godine dodat je novi organ u anatomiju čoveka. U pitanju je mezenterijum — organ se nalazi u našem sistemu za varenje i dugo se verovalo da je sačinjen od usitnjenih i odvojenih struktura. Nije još uvek poznato čemu služi.\nIma šest slojeva, a jedan je otkriven tek 2013. U pitanju je „dua sloj“, koji je veoma tanak.\nskriveno, mišići, telo


Natalija Todorović i Vlado Danić oduševili čelinačku publiku\n24. May 2021 277\nFoto: Milica Mrđa Kovačević\nU organizaciji Centra za kulturu, fizičku kulturu, obrazovanje i informisanje, u Srednjoškolskom centru u Čelincu je održan koncert klasične i savremene muzike - duet violinistkinje Natalije Todorović i klaviriste Vlade Danića.\nKoncert je počeo klasičnim muzičkim putovanjem Mocartovom kompozicijom „Sonate G dur prvim i drugim stavom“ i nastavlja italijanskim kompozicijama Paganinija - čuvenom „Kantiblom“. Publika nije ostala ravnodušna ni na kompoziciju španskog kompozitora Manuala de Falja sa „Prvom, Drugom i Trećom igrom“.\nNatalija ni ovaj put nije izostavila svoju kompoziciju „Pastoralu“, kao ni „Poemu“ iz narodne muzike Vlade Miloševića koji je uspio da izrazi etno-zvuk kroz violinu. Ovo romantično veče završeno je izvedbom zanosnih zvuka kompozicije „Rumunske igre“ mađarskog kompozitora Bartoka i italijanskom kompozicijom „Čardaš“ od Vitoria Montija.\nNatalija Todorović izvodi kompozicije najeminentnijih violinista, a inače je svirala na violini Vlade Miloševića deset godina koja se sada čuva kao eksponat u Muzeju Republike Srpske.\nNa koncertu su se strogo poštovale mjere propisane od Instituta za javno zdravstvo Republike Srpske.\nMilica Mrđa Kovačević


Bošnjačko nacionalno vijeće uručilo medicinsku opremu Domu zdravlja u Rožajama | indeksonline.me\nHome Vijesti Bošnjačko nacionalno vijeće uručilo medicinsku opremu Domu zdravlja u Rožajama\nBošnjačko nacionalno vijeće u Crnoj Gori uručilo je medicinsku opremu Domu zdravlja u Rožajama u vrijednosti 6.800 eura.\nKako se navodi u saopštenju, donirana je infuziona pumpa, savremeni 12-to kanalni EKG aparat sa pacijent monotorom i pratećim repro materijalom, koncentrator kiseonika te 120 sterilnih mantila za Covid ambulantu.\nDirektor doma zdravlja, Jaho Pepić, zahvalio je donatorima, predsjedniku Vijeća Ejupu Nurkoviću i instituciji koju predstavlja, kazavši da će nova medicinska oprema u mnogome olakšati rad internog odjeljenja i samog Doma zdravlja.\nIzmeđu ostalog, istakao je, da je Dom zdravlja sa svim svojim ljudskim i tehničkim kapacitetima, na raspolaganju građanima Rožaja u cilju očuvanja kolektivnog zdravlja stanovništva Rožaja.\n“Predsjednik Bošnjačkog vijeća u Crnoj Gori, Ejup Nurković, istakao je zahvalnost prijateljima iz BiH i Rijasetu IZ-e, koji su uvažili zahtjev Vijeća i podržali akciju pomoći zdravstvenim institucijama na sjeveru Crne Gore u obezbjeđivanju neophodne medicinske opreme u vrijeme pandemije COVID-19.\nIzmeđu ostaloga, Nurković je kazao, da će BV u saradnji sa ostalim institucijama, uz primarnu funkciju Vijeća, nastaviti da inicira i realizuje ovakve i slične projekte u cilju poboljšanja uslova života i zdravlja građana”, navodi se u saopštenju.\nPredsjednik SO Rožaje i član Vijeća, Almir Avdić, zahvalio je donatorima i Rijasetu IZ-e u BiH, naglasivši da ovakve akcije ohrabruju i podsjećaju, da još postoje ljudi i institucije koje su spremne da daju podršku kada je ona potrebna, posebnu u vrijeme pandemije koronavirusa.\nDr Cena Kajević, specijalista interne medicine, čijem odjeljenju je donirana medicinska oprema, zahvalio se u ime Doma zdravlja, medicinskog osoblja i u ime građana Bošnjačkom vijeću u Crnoj Gori, rekavši da će donirana oprema biti od izuzetne koristi što će se odraziti i na kvalitetnije pružanje zdravstvenih usluga pacijentima u Rožajama.\n“Sljedeće dvije donacije biće uručene narednih dana Hitnoj medicinskoj službi u Rožajama te Zdravstvenoj stanici u opštini Petnjica što će uz postojeće ukupno činiti 10.000 eura, kazao je predsjednik Vijeća, Ejup Nurković i naglasio, da je Vijeće u proteklom periodu od obezbijeđenih donacija i dijelom iz ličnih sredstava, doniralo preko 20.000 eura”, zaključuje se u saopštenju.\nPremijer Krivokapić: Đukanović politički iskusan, vjerujem da će potpisati zakone, nisam čestitao Dan RS\nRadoje Zvicer saslušan u OB Kotora, pa pušten\nNebojša Medojević: Priprema terena za ulazak DPS u Vladu


Aerodrom u Mariboru postaje logistički centar\nTanjug 18. novembra 2020. 17:13\nLJUBLJANA – Ministar infrastrukure Slovenije Jernej Vrtovec je danas prezentovao u parlamentu projekat kako bi aerodrom u Mariboru trebalo da izgleda, pa bi ovaj objekat trebalo da postane raznovrstan logistički centar do kraja godine.\nVrtovec je dodao da je ideja o pravljenju ovakvog multimodalnog logističkog centra došla od inženjerske kompanije DRI, koja je trenutno glavni operater na ovom državnom aerodromu, prenela je agencija STA.\n„Ukoliko neko misli da će aerodrom raditi na idejama koje su predstavljene dosad, vara se“, rekao je Vrtovec.\nUkoliko ga lokalne vlasti podrže, Vrtovec će predložiti ideju vladi i početi da radi na pravljenju modernog aerodroma, koji će, ne samo proširiti pistu, već će napraviti i železničku konekciju izmedu aerodroma i Hoče-Slivnica opštine.\nNa 400 hektara zemlje, planira se izgradnja modernog logističkog centra, najvećeg u Sloveniji, koji će služiti i kao skladište za Luku Koper.


Turska: Pregovori sa Švedskom i Finskom pre ulaska u NATO\nMaj 14, 2022 15:48\nTurska nije zatvorila vrata ulasku Švedske i Finske u NATO, ali želi pregovore sa tim nordijskim zemljama i suzbijanje onoga što smatra terorističkim aktivnostima, posebno u Stokholmu, poručio je danas portparol predsednika Turske Ibrahim Kalin.\n"Mi nismo zatvorili vrata, ali zapravo pokrećemo ovo pitanje kao pitanje od značaja za nacionalnu bezbednost Turske", rekao je u intervjuu za Rojters Kalin, glavni Erdoganov spoljnopolitički savetnik.\nTurski predsednik je iznenadio članice NATO i dve nordijske zemlje koje traže prijem u Severnoatlantski savez rekavši juče da nije moguće da Turska podrži proširenje alijanse jer su Finska i Švedska "zemlje domaćini mnogim teroristickim organizacijama".\nBilo kojoj zemlji koja želi da se pridruži Severnoatlantskom savezu potrebna je jednoglasna podrška svih članica NATO.\nAmbasador Španije pozvan na razgovor u ruski MSP 15\nFinska i Švedska zvanično podnele zahtev za članstvo u NATO 15\nSZO: Moguće izbijanje kolere u Mariupolju 19\nMicotakis u Kongresu SAD: Sloboda je iznad tiranije 17\nPutin: Događaji u Ukrajini rezultat loše politike Zapada 18


Beograd postaje suvlasnik Simpa - Advertiser Serbia\nS ovim u veziNamestajSimpo\nVRANJE – Potraživanja Grada prema kompaniji Simpo iz Vranja, na ime zaostalih dugovanja, biće konvertovana u udeo Beograda u kapitalu te kompanije, odlučila je danas Skupština grada Beograda.\nOdbornici su usvojili odluku o konverziji potraživanja Grada po osnovu neizmirenih izvornih i ustupljenih javnih prihoda privrednih društava Simpo A.D. Vranje, Kondiva iz Bujanovca i Simpo Line iz Vranja u trajni ulog Beograda u kapitalu Simpo A.D. Vranje.\nPrema toj odluci, potraživanja grada nastala po osnovu neizmirenih izvornih i ustupljenih javnih prihoda Simpa A.D. Vranje u iznosu od skoro 40 miliona dinara na dan 30. juna 2014, biće konvertovana u trajni ulog Grada u kapitalu Simpa A.D. Vranje.\nS obzirom da Simpo A. Vranje izdaje obične akcije (upravljačke), nakon izvršene konverzije Beogradu pripada 24.993 akcije.\nGovoreći o predlogu odluke o konverziji potraživanja grada o osnovi neizmirenih dugova kompanije Simpo, gradski menadžer Goran Vesić je rekao da je reč o konverziji duga u kapital u skladu sa preporukama Vlade Srbije.\n„Vlada je konvertovala njena potraživanja u kapital i mi kao lokalna samouprava radimo to isto, omogućavajuci da kompanija postane većinski državna i nađe nekog investitora koji bi kroz kupovinu akcija nama naplatio te akcije“, rekao je Vesić.


Rogozin u Beogradu: Tema i kupovina aviona MiG-35 | WebTribune\nHome U FOKUSU Rogozin u Beogradu: Tema i kupovina aviona MiG-35\nPotpredsednik Vlade Rusije Dmitrij Rogozin boravi u Beogradu, a prema saznanjima jedan od razloga je kupovina ruskih aviona tipa MiG-35.\nDa je Srbija 1999. imala sistem S300, ne bi bilo razrušenih zgrada po Beogradu i Srbiji, smatra ruski vicepremijer.\nRusija će razmotriti tehničke detalje zahtjeva Srbije za nabavku naoružanja i sistema protivvazdušne odbrane S300 iz te zemlje, poručio je zamjenik premijera Rusije Dmitrij Rogozin nakon sastanka sa premijerom Srbije Aleksandrom Vučićem.\n“Osiguraćemo direktnu podršku savezniku na Balkanu. U najskorije vreme razmotrićemo vaše molbe”, rekao je Rogozin Vučiću.\nPrema njegovim rečima, “da je Srbija 1999. godine imala sistem odbrane S300, ne bi bilo razrušenih zgrada po Beogradu i Srbiji”.\nNa pitanje hoće li Rusija pomoći Srbiji prilikom nabavke sistema S300, za koji je Vučić rekao da je preskup, ni Rogozin ni Vučić nisu željeli iznositi detalje razgovora koji je u toku, a koji će, prema mišljenju premijera Srbije, “trajati još mnogo meseci”.\nRogozin je rekao da se Rusija ne meša u bezbednosna pitanja Srbije, ali i dodao kako ta država “ima pravo da nabavlja visokoefikasno neofanzivno naoružanje”.\nGovoreći o tome može li Srbija, koja je na evropskom putu, imati problema zbog saradnje sa Rusijom kojoj je Evropska unija uvela sankcije, Rogozin je rekao da i zemlje Unije “ukidaju sankcije tamo gde im odgovara, a provode ih tamo gde uopšte nemaju interes”.\n“Mislim da nema rizika za Srbiju ili za evropski izbor Srbije”, poručio je Rogozin.\nVučić: Srbija neće biti laka meta\nPremijer Vučić je nakon susreta istakao kako “Srbija neće nikome biti laka meta i zato radi na jačanju svojih vojnih kapaciteta”.\nPotvrdio je kako je tema razgovora sa Rogozinom bila i vojno-tehnička saradnja, naglasivši da Srbija, pre svega, radi na jačanju svojih kapaciteta.\n“Pojačavamo svoju proizvodnju. Ove godine videćete prvi put našu serijsku proizvodnju Norâ, Lazara 2 i 3, koje će koristiti naša vojska. Ne ide novac iz budžeta, već od naših državnih kompanija”, objasnio je Vučić.\nSrbija je, ponovio je, “za mir, punu stabilnost u regionu, za najbolje odnose sa svim susedima”.\n“Nikada nikoga neće Srbija napasti, ali mora da bude u stanju da u svakom trenutku zaštiti svoju teritoriju i građane. Na pretnje nekih drugih, onih koji ne odustaju od nabavljanja veoma snažnog ofanzivnog oružja, ćutimo i ne radimo ništa”, istakao je Vučić.\nPotvrdio je i kako je sa Rogozinom razgovarao o izvozu određene količine Fiatovih vozila u Kazahstan, koji se proizvode u Kragujevcu. Zamolio je Rogozina da posreduje u tom poslu.\nRazgovarano je i o gradnji dodatnih kapaciteta za skladištenje gasa u Banatskom Dvoru, koji treba biti proširen za milijardu kubih metara.\nBeogradski Blic ranije je objavio kako će potpredsednik ruske vlade Dmitrij Rogozin razgovarati s vlastima u Srbiji o prodaji naoružanja, ali i o isporuci gasa.\nRogozin će prisustvovati zasedanju srpsko-ruskog Međuvladinog komiteta za trgovinu, ekonomsku i naučno-tehničku saradnju, čiji je kopredsednik zajedno s ministrom spoljnih poslova Srbije Ivicom Dačićem.\n“Oružje će svakako biti tema Međuvladinog komiteta. Srbija planira da nabavi naoružanje za zaštitu zemlje i uglavnom je reč o nastavku razgovora koje je premijer Aleksandar Vučić počeo prilikom posete Moskvi u oktobru. Neke stvari koje su tada dogovorene, sada će biti realizovane”, kaže neimenovani sagovornik Blica iz Vlade Srbije.\nBlic piše da zvanične informacije o tome koje naoružanje Srbija planira nabaviti, nije bilo moguće dobiti, a da je premijer Srbije zvanično govorio o šasiji za haubicu “Nora”, topu kalibra 242 milimetra za borbeno vozilo “Lazar”, ali i da se razmišlja o kupovini borbenih helikoptera.\nKao jedan od razloga dolaska Rogozina navodila se i kupovina ruskih aviona tipa MiG-35, što je malo izvesno s obzirom na to da jedan košta 27 miliona dolara, ukazuje Blic.


Ministarstvo prosvete i kulture Republike Srpske uspešno je organizovalo izvođenje nastave na daljinu za osnovne i srednje škole u Republici Srpskoj s ciljem da obezbedi kontinuiran proces sticanja znanja a da istovremeno osigura bezbednost učenika u uslovima vanredne situacije izazvane pojavom korona virusa.\n– Pokazalo se za kratko vreme da je obrazovni sistem u Srpskoj spreman za potpunu primenu informacionih tehnologija u nastavi. Nastavnici su spremno odgovorili izvođenju nastave na daljinu, a jedan broj onih koji su zaposleni u osnovnim školama uložio je dodatne napore da snimi predavanja u programu Televizije Republike Srpske kako bi osnovcima na najbolji način približili novo gradivo te zadali zadatke za proveru – navode iz Ministarstva, piše Srpskainfo.\nDa bi učenici nesmetano pratili nastavu na daljinu, Ministarstvo je u saradnji sa školama obezbedilo laptope, neophodne za rad u novim uslovima. Učenicima osnovnih škola obezbeđeno je na revers 2.150 laptopa, a učenicima srednjih škola 530 laptopa iz projekta „Dositej”, u okviru kojeg su ranije opremljene osnovne škole u Srpskoj.\n– Kompanija „Mtel” obezbedila je besplatan pristup internet portalu Radio-televizije Republike Srpske od 26. marta 2020. godine za sve učenike osnovnih škola, a za oko 1.500 učenika biće obezbeđen besplatan internet zahvaljujući međunarodnim organizacijama. Za oko 1.000 učenika srednjih škola internet je obezbeđen u dovoljnom protoku za praćenje nastave na daljinu od danas, 1. aprila. Za 24 učenika iz porodica u stanju socijalne potrebe „Mtel” će obezbediti besplatne telefone sa brojevima i internetom – navode iz ministarstva.\nKako ističu, zahvaljujući elektronskom dnevniku, koji je u primeni u 72 osnovne i 12 srednjih škola, u izvođenju nastave na daljinu koristi se više od 4.000 imejl adresa, kao i 2.000 virtuelnih učionica, a 3.000 korisnika razmenjuje podatke. Za osnovnoškolce je kreiran portal eNastava kao podrška učenicima i nastavnicima tokom nastave na daljinu.\nPROFESOR MATEMATIKE IZ SRPSKE: NASTAVA NA DALJINU JE UČENICIMA ZANIMLJIVIJA\nRepublika Srpska od 2012. godine uvodi informacione tehnologije u sistem obrazovanja, a izvođenje nastave na daljinu pokazalo je opravdanost ovog strateškog pravca, kao i da je obrazovni sistem u Srpskoj spreman za potpunu primenu u informacionih tehnologija.\nMinistarstvo prosvete i kulture zajedno sa Republičkim pedagoškim zavodom, rukovodstvom škola, nastavnicima i roditeljima posvećeno je organizovanju nastave i u ovim specifičnim uslovima kako bi učenici uspešno završili školsku godinu.\nTrivić: Nastava na daljinu do sredine juna, traži se model za ocenjivanje učenika u Srpskoj\nBivši generalni sekretar SDA Amir Zukić novi je političar iz BiH koji je u SAD proglašen nepoželjnim zbog korupcije. Iz istog razloga, 2018. tu se našao i potpredsednik SNSD Nikola Špirić, dok je lider SNSD Milorad Dodik na „crnoj listi“ uz obrazloženje da „opstruiše provođenje Dejtonskog sporazuma“.\nUBISTVO KOJE SE NIJE SMELO DOGODITI Veštak psihijatar otkrila detalje o LIČNOSTI OPTUŽENOG\nRade Drljača (25) bio je smanjeno uračunljiv u vreme ubistva Brune Rolda (52) u napuštenoj kući u novembru prošle godine u Banjaluci.\nVećina novih političkih partija će na jesen podržati kandidate vladajuće koalicije kako bi posle izbora dobila svoj deo kolača, fokusirajući se na regiju u kojoj su nastali i pripremajući teren za opšte izbore 2022. godine, smatraju stručnjaci.\nAMSS: Nestabilne vremenske prilike, oprez zbog kiše i odrona


Srpske arhitekte protiv rušenja Generalštaba: Moguće je rekonstruisati unutrašnjost : Nadlanu.com\nSrpske arhitekte protiv rušenja Generalštaba: Moguće je rekonstruisati unutrašnjost\nObjavljeno 20. feb 2013. / 14:37:43\nMože se rekonstruisati unutrašnjost objekta kako bi se parter ili podrumske prostorije tog iskoristile za druge namene, naveo je Igor Marić\nKompleks Generalštaba, koji se nalazi na raskrsnici ulica Kneza Miloša i Nemanjine i izgrađen je 1965. godine. Zdanje je projektovao arhitekta, profesor Arhitektonskog fakulteta u Beogradu, član Srpske akademije nauka i umetnosti i Jugoslovenske akademije znanosti i umetnosti Nikola Dobrović. Iako je radio na Generalnom planu izgradnje Beograda posle Drugog svetskog rata, Generalštab je jedino njegovo delo izgrađeno u Srbiji.\nMarić je rekao da arhitekte žele da "isprovociraju" dijalog o budućnosti kompleksa u centru Beograda ne samo sa onima koji su plasirali ideju o rušenju tog objekta, već i sa celokupnom javnošću.\nPolemika o zgradi Generalštba nastala je posle izjave potpredsednika Vlade Aleksandra Vučića da će se na toj lokaciji izgraditi luksuzni hotel, najverovatnije u sklopu masovnog projekta ulaganja u Srbiju koji je pokrenuo investitor iz Ujedinjenih Arapskih Emirata.\n"Kompleks Generalštaba jedno je od pet preostalih monumentalnih zdanja iz perioda kasne moderne arhitekture u Beogradu, čiji je autor Nikola Dobrović, ikona arhitekture u Srbiji i bivšoj Jugoslaviji. To je objekat izuzetne arhitekture, delo internacionalnih kvaliteta sa regionalnim karakteristikama koje je našlo svoje mesto u vodiču moderne arhitekture Beograda", kazao je Marić.\nOn je istakao da su arhitektonska udruženja Beograda i Srbije jedinstvena u stavu da je moguće rekonstruisati unutrašnjost objekta, prvenstveno parter, kako bi kompleks postao "komunikativniji" za prolaznike ali da se spoljni izgled mora očuvati.\nArhitekta Ivan Rašković rekao je da država mora prepoznati šta predstavlja kulturno-istorijsku vrednost i da mora obezbediti adekvatnu zaštitu takvih građevina.\n"Nečuveno je da državna uprava u nekoj zemlji zahteva skidanje mera zaštite sa objekata koji predstavljaju kulturno-istorijsko blago. Dešavalo se da dela moderne ne budu prepoznata kao kulturna dobra, što je bio slučaj sa gotikom u arhitekturi, ali ako bi očuvanje takvih dobara zavisilo samo od ukusa mase, a ne i od mišljenja stručne javnosti, mnoga kapitalna dela ne bi bila sačuvana", rekao je Rašković.\nPrema njegovim rečima, kompleks Generalštaba treba obnoviti kao što su rekonstruisani Avalski toranj, koji je potpuno srušen tokom NATO bombardovanja 1999. godine ili zgrada Ušće, pri čemu ključnu ulogu u procesu obnove treba da ima država.


» Medijska pismenost put ka demokratiji\nDa mladi ne veruju svemu što pročitaju i vide na društvenim mrežama i u medijima pokazali su na radionicama medijske pismenosti koje je organizovao EU info kutak u Novom Sadu, u saradnji sa novinarem i trenerom medijske pismenosti, Stefanom Janjićem.\nTri interaktivne radionice za učenike novosadske srednje ekonomske škole „Svetozar Miletić“ i gimnazije „Svetozar Marković“ Janjić je održao povodom Evropske nedelje medijske pismenosti, koja se od 18. do 22. marta obeležava u zemljama Evropske unije.\nKoliko razumemo medije, kako prepoznati lažne vesti i zašto je bitno svaku informaciju proveriti iz još nekog izvora, pitanja su koja svako treba sebi da postavi kada čita neku vest. Centralna tema medijske pismenosti upravo i jeste ovladavanje kritičkim razmišljanjem, koje pomaže da se povežu složene ideje, da se stalno preispitujemo, identifikujemo zablude, što je u temeljima intelektualnih sloboda.\nFokus radionica zato i jeste bio na manipulativnim tehnikama koje danas koriste, manje ili više, svi mediji, a jedna od njih svakako jeste i fenomen lažnih vesti. Učinici su bili suočeni sa konkretnim vestima iz naših medija, a zadatak je bio da prepoznaju da li je vest prava ili lažna. Većinu vesti „raskrinkavali“ su bez poteškoća, koristeći već stečeno poznavanje prirode medija, kao i opšte obrazovanje koje se pokazalo kao najvažnije u borbi protiv medijske manipulacije.\nZato medijska pismenost nije neka apstraktna disciplina, nego veština neophodna za razumevanje (i kreiranje sadržaja) koja jedina može da dovede do kritičkog razmišljanja i konačno razvoja demokratičnosti jednog društva.


Plasido Domingo otkazao se nastupe u španskoj Global operi\nTanjug 27. februara 2020. 11:29\nMADRID – Jedan od najboljih savremenih tenora Plasido Domingo otkazao je sve nastupe u španskoj operi Global, jednoj od najboljih u zemlji, preneo je AP.\nDomingo je otkazao sve nastupe u Španiji nakon što se zvanično izvinio za seksualno uznemiravanje svim žzenama koje je uznemiravao tokom dve decenije. Domingo je lično otkazao nastup u „Travijati“ koju je trebalo da izvede pet puta tokom maja meseca. To je uradio pre nego što su pokrovitelji ovih izvođenja trebalo da održe sastanak na kome bi se razmatralo to pitanje.\nU saopštenju se navodi da ova opera ,“potvrđuje svoj stav da uopšte ne toleriše seksualno uznemiravanje i zlostavljanje bilo koje vrste i da se permanentno solidariše sa žrtvama“.\nJuče je španski premijer otkazaio dve druge predstave Plasida Dominga u Madridu i to je prvi grad u Evropi koji je oktazao nastup Dominga otkako je nekoliko žena prošle godine javno optužilo opersku mega zvezdu da je uznemiravao žene u SAD.\nŠpanski ministar kulture je izjavio da su ovi otkazi znak podrške ženama koje su optužile tenora za nedolično ponašanje i osudu svakog seksualnog zlostavljanja.\nTo je bilo dan nakon što je Domingo prihvatuio „punu odgovornost“ za svoje postupke i izvinio se za bol koji im je nanaeo nakon što je Udruženje operskih pevača u SAD iznelo u javnost da se Domingo nije korektno ponašao dok je bio na čelu dve opere u SAD. To je potpuno drugačije nego kada je prvi put bio optužen, jer je tada je tvrdio da nije bio kriv za nedolično ponašanje.


VIZIJA: Svojim radom i predanošću želimo da postanemo vodeća organizacija u regionu u domenu širenja vinske kulture. Ne oslanjamo se samo na ono što znamo, već neprestano učimo - spojem znanja, mladosti i entuzijazma uspevamo da svojim članovima, ali i širokoj javnosti pružimo najkvalitetniju i najpouzdaniju informaciju.\nMISIJA: Naša Misija podrazumeva stvaranje visokog nivoa svesti kako u stručnoj, tako i u širokoj javnosti, o značaju i potencijalima vinskog sektora Srbije za njenu privredu, promocija i širenje ispravne vinske kulture i brendiranje Srbije kao vinske zemlje na mapi vinskih destinacija sveta.\nNaša misija takođe podrazumeva promovisanje kvalitetnog i zdravog života imajući u vidu drevna, ali i moderna naučna saznanja o Prirodi koja nas okružuje.\nCentar vinske kulture kontinuirano unapređuje kvalitet svojih aktivnosti, a svojim članovima nudi validne i referentne informacije i savete kojih u ovom trenutku u Srbiji,a naročito u regionu Balkana, ima jako malo.


Saradnja sa Emiratima - Savet poslovnih žena iz Dubaija prvi put u Srbiji - PKS-RPK Novi Sad\nPotpredsednica Vlade Srbije Zorana Mihajlović otvorila je 25. maja 2016. godine u Beogradu poslovni forum Srbija-Ujedinjeni Arapski Emirati, u okviru prve posete Srbiji predstavnica Saveta poslovnih žena iz Dubaija i poručila da je to novo poglavlje u saradnji dve zemlje u mnogim oblastima.\nMihajlović je u Palati Srbija rekla da saradnja može da bude unapređena posebno u oblasti zdravstva, obrazovanja, turizma, banjskih lečilišta, poljprivrede, infrastrukture i drugim.\nDelegaciju Saveta poslovnih žena iz Dubaija (Dubai Busineš Women Council Board Members) predvodi Raža al Gurg, koja je po Forbsovoj listi jedna od najuticajnijih žena na Bliskom istoku.\nSkupu prisustvuje više od 100 predstavnika srpske privrede, kao i ministri zdravstva Zlatibor Lončar, odbrane Zoran Đorđević, poljoprivrede Snežana Bogosavljević-Bošković, kao i predsednik Privredne komore Srbije Marko Čadež.\nMihajlović je rekla da Srbiju zovu raskrsnicom Istoka i Zapada, što nam je ranije pravilo probleme, dok sada ta pozicija može da podstakne saradnju i bude pogodno tlo za investiranje i prijateljske odnose.\nOna je naglasila da premijer Aleksandar Vučić i šeik Muhamed bin Zajed imaju veoma dobre odnose, kao i da Srbija ne može da zaboravi na pomoć Emirata koju smo dobili tokom poplava.\n– Zajedno gradimo jedan od najvećih infrasturkturnih projekata na ovim prostorima Beograd na vodi, a verujemo da još puno naših kompanija može da radi zajedno na projektima sa Emiratima. Nadam se da je ovo samo početak budućeg uspešnog rada – kazala je Mihajlović, koja je ministarka građevinarstva, saobraćaja i infrastrukture.\nEmirati imaju tehnologiju i savremeni koncept poslovanja, dodala je Mihajlović i izrazila ocekivanje da će saradnja sa tom zemljom doprineti podizanju privrednog rasta Srbije.\n– Ovo je možda korak ka otvaranju novih postrojenja i fabrika zajedno sa gošćama iz UAE – dodala je Mihajlović.\nPredstavnice poslovne zajednice UAE zainteresovane su za uspostavljanje kontakta sa srpskim kompanijama posebno u oblasti nameštaja, tekstila, mode i umetnosti, hotelijerstva, zdravstvenog i banjskog turizma, IT sektora, nekretnina.


Serfati: Važnija uloga EU posle izbora predsednika\nSimon Sefartiji, ugledni stručnjak za transatlantske odnose i saradnik Instituta za međunarodne i strateške studije u Vašingtonu, za Glas Amerike komentariše trenutno stanje američko-evropskih odnosa, kao i značaj izbora novog predsednika i šefa diplomatije Evropske Unije. Imenovanje predsednika i ministra inostranih poslova evropskog bloka, omogućava Uniji da igra krupnu međunarodnu ulogu, kaže Serfati.\n„Najzad smo stigli do faze u kojoj najvažnija stvar nisu više pregovori o novom sporazumu, koji određuju šta institucije Evropske unije treba da postignu, već mere koje treba preduzeti u interesu građana Evrope, kao i na međunarodnoj sceni. Evropski predsednik će moći da predstavi građanima Evrope zajedničku evropsku politiku. Evropski ministar inostranih poslova moći će da predstavi svetu šta Evropa konkretno namerava da učini na međunarodnoj sceni. I Evropski parlament dobija veću legitimnost. Ukratko, Evropska unija ima šansu da postane kohezivnija i koherentnija.“\nU sledećih nekoliko godina Evropa će pokazati da li može da bude efikasan globalni akter ili ne. Evropljani oduvek strepe da će Vašington u jednom trenutku da se okrene Aziji i zanemari svoje transatlantske partnere, kaže Serfati.\n„To je stalna tvrdnja u poslednje tri, četiri decenije, koja se nikada nije pokazala tačnom. Činjenica je da postoji veliki broj pitanja koja treba da budu razmotrena i koja iziskuju akciju Vašingtona, ali mnoga od njih jednostavno nisu od prioritetnog značaja za Evropu. Istovremeno, na ovoj strani Atlantika postoji izvesna ravnodušnost prema događajima u Evropi, bez obzira što su Sjedinjene Držane predane svojim evropskim partnerima.“\nPo rečima našeg sagovornika, dve strane možda nisu na istoj „spoljnopolitičkoj stranici, ali čitaju istu evroatlantsku knjigu,“ koja se sastoji od tri poglavlja: post-hladnoratovski period, period posle 11. septembra 2001, i post-modernistički period.\n„Prvo poglavlje iziskuje razmatranje naših odnosa sa Rusijom, Kinom, Indijom... državama u usponu, koje će do 2020. postati deo novog multi-polarnog okruženja. Poglavlje posle 11. septembra 2001. odnosi se na ratove u Iraku i Avganistanu, konflikt sa Iranom i Bliski istok. Post-modernističko poglavlje se odnosi na klimatske promene, pandemije, glad i globalnu ekonomsku krizu. Evropljani su fokusirani na ovo treće poglavlje, dok mi, ovde u Americi, čitamo drugo poglavlje koje Evropljane uopšte ne interesuje. Na prvo poglavlje samo povremeno obraćamo pažnju. Evropljani bi voleli da razgovaramo o Rusiji, a mi o Kini. Dakle, dve strane vide svet na isti način, ali nemaju iste prioritete.“\nPredsednik Obama očekuje veću pomoć od Evropljana nego što je imao do sada, tvrdi Serfati.\n„Gospodin Obama je izuzetno pragmatičan. Njegov stav je: "nemojte da mi govorite šta treba da činim, već mi recite šta vi možete da učinite dok radim na tome." Sa stanovišta Obamine administracije, Evropa još nije predočila u čemu i na koji način je spremna da se angažuje u svetu. To je razlog zbog kojeg je Obama pomalo nestrpljiv sa Evropljanima. On je neverovatno popularan u Evropi. U Nemačkoj, 92 odsto ljudi obožava Obamu. Međutim, to ni malo ne utiče na politiku Nemačke i njenu spremnost da stvarno pomogne u rešavanju pitanja koja Obama smatra bitnim, kako za Sjedinjene Države tako i za Evropu. To je slučaj i sa mnogim drugim evropskim zemljama.“\nOd efikasnosti novih institucija Evropske Unije, predsednika i šefa diplomatije, zavisi budućnost transatlantskog partnerstva, zaključuje Simon Serfati.